qundao/data-zh-poetry huggingface dataset:
雙荷葉·憶秦娥
作者：蘇軾
朝代：宋

雙溪月。清光遍照雙荷葉。雙荷葉。紅心未偶，綠衣偷結。背風迎雨流珠滑。輕舟短棹先秋折。先秋折。煙鬟未上，玉杯微缺。
鳴泉思思君子也君子抱道且殆而時弗與民咸思之鳴泉故基堙圮殆盡眉山蘇軾搔首踟躕作鳴泉思以思之
作者：蘇軾
朝代：宋

鳴泉鳴泉，經雲而潺湲。
拔爲毛骨者修竹，蒸爲雲氣者霏烟。
山夔莫能隠其怪，野翟詎敢藏其奸。
茅廬肅肅，昔有人焉。
其高如山，其清如泉。
其心金與玉，其道砥與弦。
執德沒世，落月入地。
英名皎然，陽曦麗天。
舊隠寂寂，新篁娟娟。
思彼君子，我心如懸。
谷鳥在上，巌花炫前。
鳴泉鳴泉，使我菀結而華顛。
鵲橋仙
作者：蘇軾
朝代：宋

乘槎歸去，成都何在，萬里江沱漢漾。與君各賦一篇詩，留織女、鴛鴦機上。還將舊曲，重賡新韻，須信吾儕天放。人生何處不兒嬉，看乞巧、朱樓彩舫。
鵲橋仙
作者：蘇軾
朝代：宋

緱山仙子，高情雲渺，不學痴牛呆女。鳳簫聲斷月明中，舉手謝、時人慾去。客槎曾犯，銀河微浪，尚帶天風海雨。相逢一醉是前緣，風雨散、飄然何處。
黄泥坂詞
作者：蘇軾
朝代：宋

出臨臯而東騖兮，並叢祠而北轉。
走雪堂之陂陀兮，歷黄泥之長坂。
大江洶以左繚兮，渺雲濤之舒卷。
草木層累而右附兮，蔚柯丘之葱蒨。
余旦往而夕還兮，步徙倚而盤桓。
雖信美而不可居兮，苟娛余于一眄。
余幼好此奇服兮，襲前人之詭幻。
老更變而自哂兮，悟驚俗之來患。
釋寶璐而被繒絮兮，雜市人而無辨。
路悠悠其莫往來兮，守一席而窮年。
時游步而遠覽兮，路窮盡而旋反。
朝嬉黄泥之白雲兮，暮宿雪堂之青烟。
喜魚鳥之莫余驚兮，幸樵蘇之我嫚。
初被酒以行歌兮，忽放杖而醉偃。
草爲茵而塊爲枕兮，穆華堂之清宴。
紛墜露之濕衣兮，升素月之團團。
感父老之呼覺兮，恐牛羊之予踐。
于是蹶然而起，起而歌曰。
月明兮星稀，迎余往兮餞余歸。
歲既宴兮草木腓，歸來歸來兮，黄泥不可以久嬉。
點絳唇
作者：蘇軾
朝代：宋

閒倚胡床，庾公樓外峰千朵。與誰同坐。明月清風我。別乘一來，有唱應須和。還知麼。自從添個。風月平分破。
點絳唇
作者：蘇軾
朝代：宋

不用悲秋，今年身健還高宴。江村海甸。總作空花觀。尚想橫汾，蘭菊紛相半。樓船遠。白雲飛亂。空有年年雁。
點絳唇
作者：蘇軾
朝代：宋

醉漾輕舟，信流引到花深處。塵緣相誤。無計花間住。煙水茫茫，千里斜陽暮。山無數。亂紅如雨。不記來時路。
點絳唇
作者：蘇軾
朝代：宋

月轉烏啼，畫堂宮徵生離恨。美人愁悶。不管羅衣褪。清淚斑斑，揮斷柔腸寸。嗔人問。背燈偷搵。拭盡殘妝粉。
點絳唇
作者：蘇軾
朝代：宋

紅杏飄香，柳含煙翠拖輕縷。水邊朱戶。盡卷黃昏雨。燭影搖風，一枕傷春緒。歸不去。鳳樓何處。芳草迷歸路。
點絳唇
作者：蘇軾
朝代：宋

莫唱陽關，風流公子方終宴。秦山禹甸。縹緲真奇觀。北望平原，落日山銜半。孤帆遠。我歌君亂。一送西飛雁。
點絳唇
作者：蘇軾
朝代：宋

我輩情鍾，古來誰似龍山宴。而今楚甸。戲馬餘飛觀。顧謂佳人，不覺秋強半。箏聲遠。鬢雲吹亂。愁入參差雁。
太白山祈雨詩五首·其一
作者：蘇轍
朝代：宋

田漫漫，耕挹挹。
拔陳草，生九穀。
人功盡，雨則違。
苗不穗，莩不米，哀將饑兮。
太白山祈雨詩五首·其三
作者：蘇轍
朝代：宋

山爲灰，石爲炭。
水泉沸，百草爛。
神予我，旱奪之。
孰爲是，驕不威，尚可弛兮。
太白山祈雨詩五首·其二
作者：蘇轍
朝代：宋

山巖巖，奠南西。
嗟我民，匪神依。
伐山木，蓺稷黍。
求既多，訴不已，猶我許兮。
太白山祈雨詩五首·其五
作者：蘇轍
朝代：宋

雨既止，百穀復。
築場壤，治囷簏。
爲酒醴，伐豚羔。
舞長袖，擊鳴鼉，匪以報兮。
太白山祈雨詩五首·其四
作者：蘇轍
朝代：宋

雷馮空，雨騰淵。
誅孽妖，反豐年。
顧千里，瞬三日。
神在堂，龍爲役，是何惜兮。
潁州擇勝亭詩
作者：蘇轍
朝代：宋

我嗟世人，誰實與謀。
生伏其廬，死安於丘。
既成不化，窘若縶囚。
我行四方，所見或不。
江海之民，生託于舟。
前炊釜鬵，後鑿匽溲。
晝設豆觴，夕張衾稠。
出入濤瀾，歸宿汀洲。
與風皆行，與水皆浮。
坐食網罟，以魚去留。
居無四鄰，行無朋儔。
胡貊之民，駕車以遊。
外纏毳韋，內輯貂鼬。
美水薦草，驅馬縱牛。
逐射兔鹿，聚爬薪槱。
食肉飲水，雨雪相咻。
草盡水乾，風卷雲收。
所至成羣，不懷一陬。
今我柰何，橫自綢繆。
翼爲華堂，涌爲層樓。
繚以修垣，貫以通溝。
勢窮物變，何異一漚。
棄之不忍，徙去莫由。
矧茲士夫，泛焉周流。
如燕巢春，知不期秋。
修椽高棟，徒與民仇。
一日安居，百年怨尤。
我兄和仲，塞剛立柔。
視民如傷，有急斯周。
視身如傳，苟完不求。
山磐水嬉，習氣未瘳。
豈以吾好，而俾民憂。
潁尾甚清，湖曲孔幽。
風有翠幄，雨有赤油。
匪舟匪車，亦可相攸。
民曰公來，庶幾無愁乎。
調嘯·調笑令
作者：蘇轍
朝代：宋

歸雁。歸雁。飲啄江南南岸。將飛卻下盤桓。塞北春來苦寒。苦寒。苦寒。寒苦。藻荇欲生且住。
調嘯·調笑令
作者：蘇轍
朝代：宋

漁父。漁父。水上微風細雨。青蓑黃箬裳衣。紅酒白魚暮歸。暮歸、暮歸、歸暮。長笛一聲何處。
點絳唇
作者：蘇過
朝代：宋

新月娟娟，夜寒江靜山銜鬥。起來搔首。梅影橫窗瘦。好個霜天，閒卻傳杯手。君知否。亂鴉啼後。歸興濃如酒。
市橋柳
作者：蜀中妓
朝代：宋

欲寄意、渾無所有。折盡市橋官柳。看君著上征衫，又相將，放船楚江口。後會不知何日又。是男兒、休要鎮長相守。苟富貴、無相忘，若相忘，有如此酒。
鵲橋仙
作者：蜀妓
朝代：宋

說盟說誓。說情說意。動便春愁滿紙。多應念得脫空經，是那個、先生教底。不茶不飯，不言不語，一味供他憔悴。相思已是不曾閒，又那得、功夫咒你。
謁金門
作者：衛元卿
朝代：宋

花過雨。又是一番紅素。燕子歸來愁不語。故巢無覓處。誰在玉樓歌舞。誰在玉關辛苦。若使邊塵吹得去。東風侯萬戶。
齊天樂
作者：衛元卿
朝代：宋

藕花洲上芙蓉楫，羞郎故移深處。弄影萍開，搴香袖罥，鸂鶒雙雙飛去。垂鞭笑顧。問住否橫塘，試窺簾戶。妙舞妍歌，甚時相見定相許。歸來憔悴錦帳，久塵金犢幰，連娟黛眉顰嫵。扇底紅鉛，愁痕暗漬，消得腰支如杵。鸞弦解語。鎮明月西南，拌人悽楚。悶拾楊花，等閒春又負。
木蘭花慢
作者：衛宗武
朝代：宋

聚林園芳景，盡輸韓圃陶籬。任雨虐風饕，露凝霜壓，叢木離披。正色幽香不減，與冬蘭、並秀結心知。天賦花中名節，不教桃李同時。清奇。秋後尤宜。浮卉盡、尚芬菲。稱處士庭除，先生簡冊，聲續吾伊。便好竹間松下，擅晚芳、長伴歲寒姿。懊恨攜樽已晚，明年來把花枝。
水龍吟
作者：衛宗武
朝代：宋

桑蓬掃盡閒愁，未應人比梅花瘦。眉峰頓展，恰如雲卷，北山□九。縈錦繡腸，袖絲綸手，駸駸希有。□□□博取，巍科□□，儒冠於我何負。初度年來年去，喜稱觴、臘前還又。安時委命，金魚玉帶，儻來斯受。傍屋園林，撫松對竹，共朋三壽。且逍遙、安樂窩中，歲歲進、長生酒。
念奴嬌
作者：衛時敏
朝代：宋

春風桃李，問耐寒何似，霜松雪柏。珍重撥煩京兆手，早歲聲名霹靂。收卷經論，擺遺榮利，物外多間適。熊經龜咽，真傳秘訣訊息。奉秩初滿華嚴，韶顏轉映，綠鬢方瞳碧。況□□雲供宴幾，靜對鳧翁鶴客。只恐日邊，蒲輪催動，密侍鈞天席。上玉卮堯殿，長生倍注仙籍。
沁園春
作者：衣白山人
朝代：宋

一粒金丹，大如黍米，定中降胎。運陰陽根本，東龍西虎，結凝金水，擇地深栽。九載無虧，三田功滿，卦氣周圓爐鼎開。偷元化，用自然宗祖，全在靈臺。真才。休戀塵埃。況穎悟明堂嬰未孩。幸淮濱相遇，靈丹付了，親留玄旨，期進仙階。此去何時，水雲高會，更上煙霞岐路哉。人間世，任王侯貴顯，同委蒿萊。
傳言玉女
作者：袁
朝代：宋

眉黛輕分，慣學玉真梳掠。豔容可畫，那精神怎貌。鮫綃映玉，鈿帶雙穿纓絡。歌音清麗，舞腰柔弱。宴罷瑤池，御風跨皓鶴。鳳凰臺上，有蕭郎共約。一面笑開，向月斜褰珠箔。東園無限，好花羞落。
撒金錢
作者：袁
朝代：宋

頻瞻禮。喜昇平、又逢元宵佳致。鰲山高聳翠。對端門、珠璣交制。似嫦娥降仙宮，乍臨凡世。恩露勻施，憑御欄、聖顏垂視。撒金錢，亂拋墜。萬姓推搶沒理會。告官裡。這失儀、且與免罪。
側犯
作者：袁去華
朝代：宋

篆銷餘馥，燭堆殘蠟房櫳曉。寒峭。看杏臉羞紅、尚嬌小。遊蜂靜院落，綠水搖池沼。閒繞。翠樹底、搘頤聽啼鳥。愁風怕雨，彈指春光了。音信杳。最堪恨、歸雁過多少。困倚孤眠，晝長人悄。睡起依然，半窗殘照。
六州歌頭
作者：袁去華
朝代：宋

柴桑高隱，邱壑歲寒姿。北窗下，羲黃上，古人期。俗人疑。束帶真難事，賦歸去，吾廬好，斜川路，攜筇杖，看雲飛。六翮冥冥高舉，青霄外、矰繳何施。且流行坎止，人世任相違。採菊東籬。正悠然、見南山處，無窮景，與心會，有誰知。琴中趣，杯中物，醉中詩。可忘機。一笑騎鯨去，向千載，賞音稀。嗟倦翼，瞻遺像，是吾師。門外空餘衰柳，搖疏翠、斜日輝輝。遣行人到此，感嘆不勝悲。物是人非。
劍器近
作者：袁去華
朝代：宋

夜來雨。賴倩得、東風吹住。海棠正妖饒處。且留取。悄庭戶。試細聽、鶯啼燕語。分明共人愁緒。怕春去。佳樹。翠陰初轉午。重簾未卷，乍睡起、寂寞看風絮。偷彈清淚寄煙波，見江頭故人，為言憔悴如許。彩箋無數。去卻寒暄，到了渾無定據。斷腸落日千山暮。
念奴嬌
作者：袁去華
朝代：宋

水邊籬落獨橫枝，苒苒風煙岑寂。踏雪尋芳村路永，竹屋西頭遙識。蕙草香銷，小桃紅未，醉眼驚春色。羅浮何處，斷腸無限陳跡。憔悴素臉朱唇，天寒日暮，倚琅玕無力。歲晚天涯驛使遠，難寄江南訊息。自笑平生，憐清惜淡，故國曾親植。百花雖好，問還有恁標格。
念奴嬌
作者：袁去華
朝代：宋

滿城風雨近重陽，雲卷天空垂幕。林表初陽光似洗，屋角呼晴雙鵲。香澤方燻，烘簾初下，森森霜華薄。發妝酒暖，殢人須要同酌。老手為拂春山，休誇京兆掃，宮眉難學。客裡清歡隨分有，爭似還家時樂。料得厭厭，雲窗深鎖，寬盡黃金約。不堪重省，淚和燈燼偷落。
念奴嬌
作者：袁去華
朝代：宋

竹陰窗戶薦微涼，積雨郊墟新霽。萬里飛雲都過盡，天闕星河如洗。簷隙風來，流螢飄墮，苒苒還飛起。魂清骨冷，坐來衣潤空翠。勘笑丘壑閒身，儒冠相誤，著青衫朝市。功業君看清鏡裡，兩鬢於今如此。身外紛紛，倘來適去，到了成何事。人生一世，種瓜何處無地。
念奴嬌
作者：袁去華
朝代：宋

一番雨過一番涼，秋入蒼崖青壁。晝日多陰，還又是、重九飄零江國。瘦水鱗鱗，長煙嫋嫋，楓葉千林赤。南山入望，為誰依舊佳色。隨分綠酒黃花，聯鑣飛蓋，總龍山豪客。人世高歌狂笑外，擾擾於身何得。短髮蕭蕭，風吹烏帽，醉裡從敧側。明年雖健，未知何處相憶。
念奴嬌
作者：袁去華
朝代：宋

蕊珠宮女弄幽妍，初著春心嬌小。自白真香，渾勝似、姑射冰肌窈窕。帶雪茅簷，臨溪籬落，佔卻春多少。天寒日暮，有人愁絕行繞。長記流水橋邊，雨晴煙淡，嫋一枝清曉。夢想經年開病眼，把酒風前一笑。花骨嬌多，不禁人覷，只怕輕飛了。無端羌管，夜闌聲入雲杪。
憶秦娥
作者：袁去華
朝代：宋

月照席。不知天上今何夕。今何夕。鵲橋初就，玉繩低側。暫時不見猶尋覓。那堪更作經年隔。經年隔。許多良夜，怎生閒得。
木蘭花慢
作者：袁去華
朝代：宋

□中原望眼，正漢水、接天流。漸霽雨虹消，清風面旋，借我涼秋。草廬舊三顧處，但孤雲、翠壁晚悠悠。唯有蘭皋解佩，至今猶話離愁。遲留。嘆息此生浮。去去老滄洲。念歲月侵尋，閒中最樂，飽外何求。功名付他分定，也誰能、伴得赤松遊。尊酒相逢，更莫問儂，依舊狂不。
歸字謠
作者：袁去華
朝代：宋

歸。目斷吾廬小翠微。斜陽外，白鳥傍山飛。
歸字謠
作者：袁去華
朝代：宋

歸。隨分家山有蕨薇。陶元亮，千載是吾師。
水龍吟
作者：袁去華
朝代：宋

漢家經略中原，上游眷此喉衿地。風行雷動，無前偉績，伊誰揚厲。玉帳籌邊，繡衣給饟，江上增氣。自武侯蛻跡，羊公緩帶，功名事、更誰繼。方□長驅萬里。笑談間、生擒元濟。非熊未兆，封留終在，同功異世。刻就豐碑，萬山直下，不須瀋水。要追攀二雅，流傳千古，屬騷人記。
水龍吟
作者：袁去華
朝代：宋

漢江流入蒼煙，戍樓弔古臨無地。清霜初肅，鷹揚隼擊，青霄凌厲。新雁聲中，夕陽影裡，千崖秋氣。念東籬採菊，龍山落帽，風流在、尚堪繼。引滿松醪徑醉。誦坡仙、臨漳宵濟。茱萸細看，明年誰健，空悲身世。兒輩何知，更休說似，登山臨水。那紛紛譭譽，耳邊風過，我何曾記。
水龍吟
作者：袁去華
朝代：宋

晚來側側清寒，凍雲萬里回飛鳥。故園夢斷，單于吹罷，房櫳易曉。西帝神遊，萬妃縞袂，相看一笑。泛扁舟乘興，蹇驢覓句，山陰曲、霸陵道。舞態隨風窈窕。任穿簾，兒童休掃。洛陽高臥，蕭條門巷，悄無人到。供斷詩愁，夜窗還共，陳編相照。念寒梅映水，勻妝弄粉，與誰爭好。
清平樂
作者：袁去華
朝代：宋

嫩涼新霽。明月光如洗。長笛一聲煙際起。人在危樓獨倚。夜深風露娟娟。抱琴誰和流泉。只有乘鸞仙子，見人愁絕無眠。
清平樂
作者：袁去華
朝代：宋

春愁錯莫。風定花猶落。鬥草踏青閒過卻。乳燕鳴鳩自樂。行人江北江南。滿庭萱草毿毿。且恁亡憂可矣，只他怎解宜男。
清平樂
作者：袁去華
朝代：宋

春衫袖窄。燭底橫波溢。困倚屏風無氣力。故故停歌駐拍。夜深滿勸金盃。曲中偷送情來。歸去十分準擬，今宵夢裡陽臺。
清平樂
作者：袁去華
朝代：宋

爭妍佔早。只有梅同調。紫暈丁香青蓋小。比似橫枝更好。日烘錦被薰香。老夫惱得顛狂。把酒花前一笑，醉鄉別有風光。
清平樂
作者：袁去華
朝代：宋

移商換羽。花底流鶯語。唱徹秦娥君且住。腸斷能消幾許。勸觥斜注微波。真情著在誰那。只怕如今歸去，酒醒無奈愁何。
清平樂
作者：袁去華
朝代：宋

長條依舊。不似章臺柳。見客入來和笑走。膩臉羞紅欲透。桃花流水茫茫。歸來愁殺劉郎。盡做風情減盡，也應未怕顛狂。
玉團兒
作者：袁去華
朝代：宋

吳江渺渺疑天接。獨著我、扁舟一葉。步襪凌波，芙蓉仙子，綠蓋紅頰。登臨正要詩彈壓。嘆老去、都忘句法。劇飲狂歌，清風明月，相應相答。
瑞鶴仙
作者：袁去華
朝代：宋

郊原初過雨。見敗葉零亂，風定猶舞。斜陽掛深樹。映濃愁淺黛，遙山眉嫵。來時舊路。尚巖花、嬌黃半吐。到而今，唯有溪邊流水，見人如故。無語。郵亭深靜，下馬還尋，舊曾題處。無聊倦旅。傷離恨，最愁苦。縱收香藏鏡，他年重到，人面桃花在否。念沈沈、小閣幽窗，有時夢去。
訴衷情
作者：袁去華
朝代：宋

曉來猶自雨冥冥。投晚卻能晴。姮娥為誰著意，洗得十分明。人自老，兔長生。酒徐傾。杯行到手，休更推辭，轉眼參橫。
訴衷情
作者：袁去華
朝代：宋

荷花風細竹娟娟。新浴晚涼天。鉤簾坐期素月，相對理朱弦。歌扇底，舞裙邊。舊因緣。忔憎模樣，別沒包彈，只欠心堅。
謁金門
作者：袁去華
朝代：宋

深院閉。漫漫東風桃李。芳草萋迷煙雨細。秦樓何處是。還是傷春意味。閒卻踏青天氣。折得海棠雙蒂子。無言心自喜。
謁金門
作者：袁去華
朝代：宋

煙水闊。夜久風生蘋末。東舫西船人語絕。四更山吐月。客裡光陰電抹。不記離家時節。樓上單于聽未徹。又催徵棹發。
謁金門
作者：袁去華
朝代：宋

雲障日。簷外雪銷殘滴。畫閣紅爐窗戶窄。博山煙穗直。酒入橫波灩溢。羞得梅無顏色。鄉有溫柔元未識。更從何處覓。
謁金門
作者：袁去華
朝代：宋

清漢曲。天際落霞孤鶩。幽草牆陰秋更綠。倚簷三兩竹。繡被焚香獨宿。夢繞綠窗華屋。何日明眸光射目。夜闌更秉燭。
謁金門
作者：袁去華
朝代：宋

春寂寂。盡日蜂尋窗隙。隔葉黃鸝聲歷歷。滿庭芳草碧。相對燻爐象尺。新睡覺來無力。幾日郎邊無資訊。閒拈雙六擲。
謁金門
作者：袁去華
朝代：宋

春索寞。樓上晚來風惡。午醉初醒羅袖薄。護寒添翠幕。愁裡花時過卻。閒處淚珠偷落。憔悴只羞人問著。鏡中還自覺。
謁金門
作者：袁去華
朝代：宋

歸鳥急。照水斜陽紅溼。篷底夜涼風露入。藕花香習習。點滴城頭漏澀。悽斷草間蟲泣。新恨舊愁眉上集。月斜還佇立。
金蕉葉
作者：袁去華
朝代：宋

行思坐憶。知他是、怎生過日。煩惱無、千萬億。誚將做飯吃。舊日輕憐痛惜。卻如今、怨深恨極。不覺長吁嘆息。便直恁下得。
長相思
作者：袁去華
朝代：宋

荷花香。竹風涼。萬動聲沈更點長。熒熒月半床。好思量。惡悽惶。獨立西廂花拂牆。如今空斷腸。
長相思
作者：袁去華
朝代：宋

葉舞殷紅，水搖瘦碧，隱約天際帆歸。寒鴉影裡，斷雁聲中，依然殘照輝輝。立馬看梅。試尋香嚼蕊，醉折繁枝。山翠掃修眉。記人人、蹙黛愁時。嘆客裡、光陰易失，霜侵短鬢，塵染征衣。陽臺雲歸後，到如今、重見無期。流怨清商，空細寫、琴心向誰。更難將、愁隨夢去，相思惟有天知。
風流子
作者：袁去華
朝代：宋

吳山新搖落，湖光淨、鷗鷺點漣漪。望一簇畫樓，記沽酒處，幾多鳴櫓，爭趁潮歸。瑞煙外，繚牆迷遠近，飛觀聳參差。殘日襯霞，散成錦綺，怒濤推月，輾上玻璃。西風吹殘酒，重門閉，深院露下星稀。腸斷憑肩私語，織錦新詩。想翠幄香消，都成閒夢，素絃聲苦，渾是相思。還恁強自開解，重數歸期。
鵲橋仙
作者：袁去華
朝代：宋

明眸皓齒，豐肌秀骨，渾是揉花碎玉。十分心事有誰知，暗惱得、愁紅怨綠。殘雲斷雨，不期而會，也要天來大福。若還虛度可憐宵，便做下、來生不足。
鵲橋仙
作者：袁去華
朝代：宋

牛郎織女，因緣不斷，結下生生世世。人言恩愛久長難，又不道、如今幾歲。眼穿腸斷，一年今夜，且做不期而會。三杯酒罷閉雲房，管上得、床兒同睡。
點絳唇
作者：袁去華
朝代：宋

徙倚虛簷，柳陰疏處看飛鳥。水平池沼。雲影閒相照。點翰舒箋，字密蠅頭小。還揉了。路長山杳。寄得愁多少。
點絳唇
作者：袁去華
朝代：宋

樓檻凌風，四邊渾是青山繞。水空相照。天末歸帆小。家在江南，三徑都荒了。何時到。暗塵撲帽。應被淵明笑。
長相思
作者：袁正真
朝代：宋

南高峰。北高峰。南北高峰雲淡濃。湖山圖畫中。採芙蓉。賞芙蓉。小小紅船西復東。相思無路通。
三衢效周雅作鹿鳴宴詩三章·其三
作者：袁甫
朝代：宋

鹿鳴鹿鳴，惠我好音。
我有嘉賓，言獻其琛。
雖則軒裳，不改山林。
我有十箴，以淑我嘉賓之心。
三衢效周雅作鹿鳴宴詩三章·其二
作者：袁甫
朝代：宋

鹿鳴鹿鳴，食苹與蒿。
我有嘉賓，柯山之翹。
歲逢丑矣，喜見斗杓。
我有旨酒，嘉賓是招是邀。
三衢效周雅作鹿鸣宴诗三章
作者：袁甫
朝代：宋

鹿鸣鹿鸣，呦呦之声。我有嘉宾，柯山之英。来燕公堂，天府是升。同我乡老，遹观厥成。鹿鸣鹿鸣，食苹与蒿。我有嘉宾，柯山之翘。岁逢丑矣，喜见斗杓。我有旨酒，嘉宾是招是邀。鹿鸣鹿鸣，惠我好音。我有嘉宾，言献其琛。虽则轩裳，不改山林。我有十箴，以淑我嘉宾之心。
三衢效周雅作鹿鸣宴诗三章·其三
作者：袁甫
朝代：宋

鹿鸣鹿鸣，惠我好音。
我有嘉宾，言献其琛。
虽则轩裳，不改山林。
我有十箴，以淑我嘉宾之心。
三衢效周雅作鹿鸣宴诗三章·其二
作者：袁甫
朝代：宋

鹿鸣鹿鸣，食苹与蒿。
我有嘉宾，柯山之翘。
岁逢丑矣，喜见斗杓。
我有旨酒，嘉宾是招是邀。
朝阳三章
作者：袁甫
朝代：宋

日之出矣，于彼扶桑。凤之鸣矣，于彼高冈。匪高冈则鸣，朝阳之光。君子如凤，爱此朝阳。纯德孔明，闻于四方。日之出矣，其光融融。凤之鸣矣，其声雍雍。鸣于何所，于彼梧桐。凤兮凤兮，和乐冲冲。匪凤匪桐，在君子之躬。日之出矣，万象光明。凤之仪矣，箫韶之音。观彼仪凤，以观我生。生生不息，匪亏匪盈。面此朝阳，默养和平。
朝阳三章·其一
作者：袁甫
朝代：宋

日之出矣，于彼扶桑。
凤之鸣矣，于彼高冈。
匪高冈则鸣，朝阳之光。
君子如凤，爱此朝阳。
纯德孔明，闻于四方。
朝阳三章·其二
作者：袁甫
朝代：宋

日之出矣，其光融融。
凤之鸣矣，其声雝雝。
鸣于何所，于彼梧桐。
凤兮凤兮，和乐冲冲。
匪凤匪桐，在君子之躬。
朝陽三章·其一
作者：袁甫
朝代：宋

日之出矣，于彼扶桑。
鳳之鳴矣，于彼高岡。
匪高岡則鳴，朝陽之光。
君子如鳳，愛此朝陽。
純德孔明，聞于四方。
朝陽三章·其二
作者：袁甫
朝代：宋

日之出矣，其光融融。
鳳之鳴矣，其聲雝雝。
鳴于何所，于彼梧桐。
鳳兮鳳兮，和樂沖沖。
匪鳳匪桐，在君子之躬。
石松子
作者：袁甫
朝代：宋

殻堅于石，色白于雪。
仁在其中，香味清絕。
况之松子，格韻度越。
庭前柏樹，視此亦劣。
松柏著土，其子乃結。
此仁無根，更何所著。
松柏有種，有枯有活。
此仁無種，生生不滅。
天不能災，人不能伐。
吾欲令此仁普徧廣博，吾欲令此仁取之不竭。
家家具足，可採可擷。
人人圓成，可咀可嚼。
初無奧旨，亦無祕訣。
不假思量，何勞論說。
箇中渾全，了無分別。
仰見高山兮，石洞之穴。
俯此清泉兮，萬古不涸。
石松子
作者：袁甫
朝代：宋

壳坚于石，色白于雪。仁在其中，香味清绝。况之松子，格韵度越。庭前柏树，视此亦劣。松柏著土，其子乃结。此仁无根，更何所著。松柏有种，有枯有活。此仁无种，生生不灭。天不能灾，人不能伐。吾欲令此仁普遍广博，吾欲令此仁取之不竭。家家具足，可采可撷。人人圆成，可咀可嚼。初无奥旨，亦无秘诀。不假思量，何劳论说。个中浑全，了无分别。仰见高山兮，石洞之穴。俯此清泉兮，万古不涸。
石松子
作者：袁甫
朝代：宋

殻坚于石，色白于雪。
仁在其中，香味清绝。
况之松子，格韵度越。
庭前柏树，视此亦劣。
松柏着土，其子乃结。
此仁无根，更何所着。
松柏有种，有枯有活。
此仁无种，生生不灭。
天不能灾，人不能伐。
吾欲令此仁普徧广博，吾欲令此仁取之不竭。
家家具足，可采可撷。
人人圆成，可咀可嚼。
初无奥旨，亦无秘诀。
不假思量，何劳论说。
箇中浑全，了无分别。
仰见高山兮，石洞之穴。
俯此清泉兮，万古不涸。
句
作者：袁陟
朝代：宋

琼田收？稏，玉溜注琅玕。
水仙王庙辞
作者：袁韶
朝代：宋

桂水阔兮仙宫，今何为兮山之中。羌时俗兮改错，寄嘉名兮土龙。卜中洲兮芷闾，仙归兮故居。旂夫容兮兰枻，诏冯夷兮先驱。杜蘅纷兮旅庭，酌寒泉兮秋英。福帝郊兮尘清，终万古兮扬灵。
水仙王庙辞
作者：袁韶
朝代：宋

桂水阔兮仙宫，今何为兮山之中。
羌时俗兮改错，寄嘉名兮土龙。
卜中洲兮芷闾，仙归兮故居。
旗夫容兮兰枻，诏冯夷兮先驱。
杜蘅纷兮旅庭，酌寒泉兮秋英。
福帝郊兮尘清，终万古兮扬灵。
水仙王廟辭
作者：袁韶
朝代：宋

桂水闊兮仙宮，今何爲兮山之中。
羌時俗兮改錯，寄嘉名兮土龍。
卜中洲兮芷閭，仙歸兮故居。
旂夫容兮蘭枻，詔馮夷兮先驅。
杜蘅紛兮旅庭，酌寒泉兮秋英。
福帝郊兮塵清，終萬古兮揚靈。
題西巖寺三絕·其三
作者：裴大亮
朝代：宋

□□□□送行人，山水清音益愴神。
莫惜少留題石□，□□□□□紅塵。
祝英臺近
作者：褚生
朝代：宋

倚危欄，斜日暮。驀驀甚情緒。稚柳嬌黃，全未禁風雨。春江萬里雲濤，扁舟飛渡。那更聽、塞鴻無數。嘆離阻。有恨落天涯，誰念孤旅。滿目風塵，冉冉如飛霧。是何人惹愁來，那人何處。怎知道、愁來不去。
永遇樂
作者：解
朝代：宋

風暖鶯嬌，露濃花重，天氣和煦。院落煙收，垂楊舞困，無奈堆金縷。誰家巧縱，青樓弦管，惹起夢雲情緒。憶當時、紋衾粲枕，未嘗暫孤鴛侶。芳菲易老，故人難聚。到此翻成輕誤。閬苑仙遙，蠻箋縱寫、何計傳深訴。青山綠水，古今長在，惟有舊歡何處。空贏得、斜陽暮草，淡煙細雨。
陽臺夢
作者：解
朝代：宋

仙姿本寓。十二峰前住。千里行雲行雨。偶因鶴馭過巫陽。邂逅他、楚襄王。無端宋玉誇才賦。誣誕人心素。至今狂客到陽臺。也有痴心，望妾入、夢中來。
惜黃花
作者：許將
朝代：宋

雁聲晚斷。寒宵雲卷。正一枝開，風前看，月下見。花佔千花上，香笑千香淺。化工與、最先裁翦。誰把瑤林，閒拋江岸。恁素英濃，芳心細，意何限。不恨宮妝色，不怨吹羌管。恨天遠、恨春來晚。
采蓮吟
作者：許彥國
朝代：宋

湖邊日落鴛鴦飛，羅衣香轉蘭舟移，蓮根斷處手滿絲。
手滿絲，不能理，秋雲深，隔君子。
採蓮吟
作者：許志仁
朝代：宋

湖邊日落鴛鴦飛，羅衣香轉蘭舟移，蓮根斷處手滿絲。
手滿絲，不能理。
秋雲深，隔君子。
送僧之石梁
作者：許景衡
朝代：宋

萬卉流芳，不知春力。
巖畔澗下，蹙紅皺碧。
乘興復誰同，孤蹤遠讎敵。
君不見五百聖者道雄機，靈峰晦盲深無極。
寒山老，寒山老，隨沉迹，迢迢此去須尋覓。
花落花開獨望時，記取白雲抱幽石。
喜遷鶯
作者：許棐
朝代：宋

鳩雨細，燕風斜。春悄謝孃家。一重簾外即天涯。何必暮雲遮。釧金寒，釵玉冷。薄醉欲成還醒。一春梳洗不簪花。孤負幾韶華。
應天長
作者：許棐
朝代：宋

濺紫飄紅風又雨。一刻韶芳留不住。燕吞聲，鶯誶語。待得晴來人已去。怯新歌，憐舊舞。冷落豔腔芳譜。要識此時情緒。豆梅酸更苦。
清平樂
作者：許棐
朝代：宋

鳳雙鸞偶。天上人間有。簷玉無聲花影瘦。夜淺春濃時候。別來幾度寒宵。六橋風月迢迢。燈下有誰相伴，一方紅溼鮫綃。
滿宮春
作者：許棐
朝代：宋

懶摶香，慵弄粉。猶帶淺酲微困。金鞍何處掠新歡，偷倩燕尋鶯問。柳供愁，花獻恨。袞絮獵紅成陣。碧樓能有幾番春，又是一番春盡。
相見歡
作者：許棐
朝代：宋

繡圍春水錦籠山。冶遊天。可惜連朝中酒、怯鞦韆。妝樓暖。朱簾卷。燕斜穿。衝落兩三花片、鏡臺邊。
謁金門
作者：許棐
朝代：宋

微雨後。染得杏腮紅透。春色好時人卻瘦。鏡寒妝不就。柳外一鶯啼晝。約略情懷中酒。困起半彎眉袖。髻松簪玉溜。
失調名
作者：詹克愛
朝代：宋

空將別淚，灑作人間雨。
鵲橋仙
作者：詹無咎
朝代：宋

龜兒吐火，鶴兒銜火。藥線上、輪兒走火。十勝一斗七星毯，一架上、有許多包裹。梨花數朵。杏花數朵。又開放、牡丹數朵。便當場好手路歧人，也須教、點頭嚥唾。
一萼紅
作者：詹玉
朝代：宋

泊沙河。月鉤兒掛浪，驚起兩魚梭。淺碧依痕，嫩涼生潤，山色輕染修蛾。釣船在、綠楊陰下，驀聽得、扇底有吳歌。一段風情，西湖和靖，赤壁東坡。往事水流雲去，嘆山川良是，富貴人多。老樹高低，疏星明淡，只有今古銷磨。是幾度、潮生潮落，甚人海、空只恁風波。閒著江湖盡寬，誰有漁蓑。
多麗
作者：詹玉
朝代：宋

晚雲歸，小樓又作陰涼。霎兒間，恨桐招雨，西風葉葉商量。醒時心、又還南浦，愁邊句、多在夕陽。菱碗籠青，蓮瓶拖豔，旋傾花水咽茶香。怨蛩有、許多言語，說動軟心腸。夜沈沈，幾條涼月，界破晴窗。共繡簾吹絮未久，卻孤劍水雲鄉。自家書、未能成字，鄰家笛、且莫吹商。好夢偏慳，閒情未了，隔牆又唱秋娘。帕綃衣、舊時香折，戲封做書囊。鴛鴦字，見時千萬，繡一雙雙。
慶清朝慢·慶清朝
作者：詹玉
朝代：宋

紅雨爭妍，芳塵生潤，將春都揉成泥。分明蕙風薇露，持搦花枝。款款汗酥薰透，嬌羞無奈溼雲痴。偏廝稱，霓裳霞佩，玉骨冰肌。梅不似，蘭不似，風流處，那更著意聞時。驀地生綃扇底，嫩涼浮動好風微。醉得渾無氣力，海棠一色睡胭脂。閒滋味，殢人花氣，韓壽爭知。
漢宮春
作者：詹玉
朝代：宋

吟發蕭蕭。正古槎秋入，河漢銀濤。紅雲甚家院落，一片笙簫。晉時言語，問何人、還肯逍遙。知幾度、落花啼鳥，鄉歌猶在兒曹。遊帷舊時明月，照滿庭空翠，剪剪春梢。西山笑人底事，流浪宮袍。江湖近日，說神仙、多在漁樵。千古意，水沈香裡，孤楓陰落重霄。
齊天樂
作者：詹玉
朝代：宋

相逢喚醒金華夢，吳塵暗斑吟發。倚擔評花，認旗沽酒，歷歷行歌奇蹟。吹香弄碧。又坡柳風情，逋梅月色。畫鼓紅船，滿湖春水斷橋客。當時何限怪侶，甚花天月地，人被雲隔。卻載蒼煙，更招白鷺，一醉修江又別。今回記得。再折柳穿魚，賞花催雪。如此湖山，忍教人更說。
點絳唇
作者：談羲仲
朝代：宋

冰玉神人，歲寒時節迎初誕。照溪梅綻。秀嶺孤松遠。香霧氤氳，不放重簾卷。歌聲緩。酒杯深勸。此會年年見。
會稽頌·其一
作者：諸葛興
朝代：宋

瞻越山兮鏡之東，鬰喬木兮岑叢。
倚青霞兮窆石，枕碧流兮寶宮。
端黻冕兮穆穆，列俎豆兮雍雍。
梅爲梁兮挾風雨，倏而來兮忽而去。
芝産殿兮間見，橘垂庭兮猶古。
壁騰輝兮桂薦瑞，書金簡兮緘石匱。
朝萬玉兮可想，探靈文兮何秘。
嗟洚水兮橫流，民昏墊兮隠憂。
運大智兮無事，錫洪範兮攸疇。
身勞兮五嶽，迹書兮九州。
亶王心兮不矜，迄四海兮歌謳。
猗聖宋兮中興，駐翠蹕兮稽城。
獨懷勤兮曠代，粲奎文兮日星。
揚舲兮拊鼓，吳歈兮鄭舞。
奠桂酒兮蘭肴，庶幾髣髴兮菲食卑宮之遺矩。
會稽頌·其七
作者：諸葛興
朝代：宋

山簇簇兮環湖，水淼淼兮縈紆。
人何遊兮明鏡，鳥何飛兮畫圖。
懷賀老兮今昔，想逸致兮林廬。
老之襟兮天闊，老之神兮秋月。
飛翰兮龍鸞，吐詞兮冰雪。
際熙運兮開元，司縟典兮春官。
凌玉霄兮倚華蓋，驂駿馭兮升西崑。
俄清夢兮綿綿，恍乘雲兮登仙。
覲紫皇兮玉宸，聆九奏兮鈞天。
牋天公兮遂志，鼓予枻兮錦里。
吾朋兮鷗鷺，吾賓兮煙水。
野服兮蹁躚，斑衣兮娭戲。
緬高賢兮非苟於去就，其庶幾兮東門之傅鴟夷之子。
會稽頌·其三
作者：諸葛興
朝代：宋

披竹簡兮典謨，聖手斷兮唐虞。
登群龍兮輔翌，萃一堂兮都俞。
知人兮帝之哲，動天兮帝之德。
畫象兮民不犯，舞干兮苗已格。
迨一旅兮中興，嚴廟貌兮稽陵。
感會遇兮風雲，崇像飾兮股肱。
憤夷楚兮陵上國，忽庭堅兮祀俄息。
泚麟筆兮特書，喟夷吾兮有力。
何汲汲兮詭誕，謂明良兮相賊。
姦雄託兮自文，慨齊東兮毋惑。
仰而觀兮典禮秩，俯而察兮草木殖。
功之遠兮難名，民之思兮無斁。
會稽頌·其二
作者：諸葛興
朝代：宋

肇三聖兮傳一中，建人極兮參洪濛。
元圭錫兮汝績，昭華歸兮汝躬。
大道公兮均嬗繼，家天下兮繇姒氏。
嵩石兮發祥，謳歌兮與子。
誓甘野兮服叛，養國老兮貴齒。
席不重兮味不貳，琴瑟屏兮鐘鼓置。
思皇訓兮克儉，心敬承兮敢墜。
祀四百兮綿景祚，兆大橫兮垂異世。
越山兮蜿蜒，鏡水兮漪漣。
煥祠宮兮屹峙，肅廡祀兮愉然。
端冕兮龍章，執圭兮琳琅。
想規重兮矩疊，恍韶奏兮鏗鏘。
會稽頌·其八
作者：諸葛興
朝代：宋

虬髯起兮龍翔，耀兵威兮八方。
法羽林兮嚴禁衛，握鈎陳兮掃欃槍。
視諸將兮噲等伍，咨舊臣兮忠且武。
聳萬目兮矩矱，衛九重兮心膂。
維東南兮都會，辱吾王兮鎮撫。
暢威惠兮千載，隤福祥兮茲土。
瞻衮服兮煌煌，薦蕙肴兮葵觴。
匪震懾兮羅池，亶愛思兮桐鄉。
王之澤兮流後裔，更累葉兮奮忠義。
孰旌表兮陪廟祀，顯一門厲斯世。
會稽頌·其六
作者：諸葛興
朝代：宋

典午西兮金谷輩，渡而東兮藹多士。
嘉內史兮屏浮華，淡物累兮頤天粹。
升冶城兮遐想，友東山兮雅志。
修禊事兮蘭亭，觴曲水兮群英。
追雩風兮涵泳，渺萬化兮均平。
紀清遊兮感慨，剡形忘兮神詣。
蔚翔鳳兮一札，寶連城兮千祀。
太傅起兮爲蒼生，扶晉鼎兮蹙苻秦。
內史歸兮樂山水，師萬石兮飭子孫。
出與處兮兩賢，意易地兮皆然。
會稽頌·其四
作者：諸葛興
朝代：宋

睇禹陵兮巋然，邃珍館兮蟺蜎。
敞別室兮遺象，崇英霸兮千年。
諗越民兮非黷祀，推世家兮自遷史。
肇無餘兮開國，傳後裔兮奮起。
痛夫椒兮深衄，同國人兮勞佚。
采蕺兮食何味，嘗膽兮志密篤。
封以內兮種所司，閫以外兮蠡所知。
羌厲志兮澡恥，迄乘時兮决機。
盟上國兮王致胙，按山南兮恢土宇。
陟鑑臺兮睨東海，矩天門兮模地戶。
惜規圖兮不弘，幾弓藏兮犬烹。
蹇七術兮遺恨，悵五湖兮遐征。
尚蟬嫣兮復續，終與享於鼻祖之庭。
存目·其二
作者：謝伯初
朝代：宋

首句：移家尚恐青山淺，隱几惟知白日長。
存目·其四
作者：謝伯初
朝代：宋

附注：據宋司馬光《傳家集》卷八《寄贈致仕劉都官諷》詩末自註及《溫公續詩話》所載，此二句係范鎮（景仁）詩，《古今詩話》誤以范景仁爲謝景山。
念奴嬌
作者：謝懋
朝代：宋

霽天湛碧。正新涼風露，冰壺清徹。河漢無聲光練練，湧處銀蟾孤絕。巖桂香飄，井梧影轉，冷浸官袍潔。西廂往事，一簾清夢悽切。腸斷楚峽雲歸，尊前無緒，知有愁如發。此夕常娥應也恨，冷落瓊樓金闋。禁漏迢迢，邊鴻杳杳，幽意憑誰決。闌干星斗，落梅三弄初闋。
解連環
作者：謝懋
朝代：宋

雁空遼邈。襯魚鱗浪淺，護霜雲薄。念故人、千里音塵，正山月朦朧，水村依約。見說瑤姬，擁十二、碧峰如削。倚孤芳澹佇，冷笑歲華，可堪寂寞。情多為誰瘦弱。愛吹薌弄粉，斜搴珠箔。自然林壑精神，想回首東風，萬花羞落。夢繞南樓，對皓月、忍思量著。但銷凝、夜闌酒醒，數聲畫角。
風流子
作者：謝懋
朝代：宋

少年多行樂，方豪健、何處不嬉遊。記情逐豔波，暖香斜徑，醉搖鞭影，撲絮青樓。難忘是，笑歌偏婉娩，鄉號得溫柔。嬌雨娛雲，旋寬衣帶，剩風殘月，都在眉頭。一成憔悴損，人驚怪，空自引鏡堪羞。誰念短封難託，徵雁虛浮。念夜寒燈火，懶尋前夢，滿窗風雨，供斷閒愁。情到不堪言處，卻悔風流。
鵲橋仙
作者：謝懋
朝代：宋

鉤簾借月，染云為幌，花面玉枝交映。涼生河漢一天秋，問此會、今宵孰勝。銅壺尚滴，燭龍已駕，淚浥西風不盡。明朝烏鵲到人間，試說向、青樓薄倖。
沁園春
作者：謝枋得
朝代：宋

十五年來，逢寒食節，皆在天涯。嘆雨濡露潤，還思宰柏，風柔日媚，羞看飛花。麥飯紙錢，只雞斗酒，幾誤林間噪喜鴉。天笑道，此不由乎我，也不由他。鼎中煉熟丹砂。把紫府清都作一家。想前人鶴馭，常遊絳闕，浮生蟬蛻，豈戀黃沙。帝命守墳，王令修墓，男子正當如是邪。又何必，待過家上冢，畫錦榮華。
訴衷情
作者：謝絳
朝代：宋

銀缸夜永影長孤。香草續殘爐。倚屏脈脈無語，粉淚不成珠。雙粲枕，百嬌壺。憶當初。君恩莫似，秋葉無情，欲向人疏。
佽飛廟迎神引
作者：謝翱
朝代：宋

劍歌兮擊筑，茭青兮蓼綠，夕濟甬兮沉玉。
步巫兮禹孫，葺神藩兮楚軍，神之乘兮海雲。
噀芳兮越咒，斬將兮神祐。
秋零露兮爲醑，春集鴉兮神語。
風蕭蕭兮滿旗，雲之車兮來思。
宋鐃歌鼓吹曲·其一
作者：謝翱
朝代：宋

日離海，青曈曨。
沃以積水，涵蒼穹。
神光隠，豹霧空。
氣呼吸，爲蛇龍。
赤雲衣，紫霓從。
吹白衆宿，歌大風。
天吳遁，清海宮。
宋鐃歌鼓吹曲·其一〇
作者：謝翱
朝代：宋

版圖歸，歸職方。
昔服跗注，備戎行。
帝錫之斾，龍鳥章。
酬獻命與胥，今上及秦王。
外臣拜稽首，笑頷帝色康。
畢同軌，來於梁。
曄靈奕奕，敷重光。
願止劍履，覲带裳。
四海臣妾，配虞唐。
宋鐃歌鼓吹曲·其一二
作者：謝翱
朝代：宋

上之回，舞干戚。
鳴鸞在鑣，士飽力。
桴鼓轟騰，罕山北。
餘刃恢恢，軍容肅穆。
王畿主辰，參後服神。
繼聖伐功，卒扼以偏師，斷北狄。
矢菆鳴房，蝟集的。
質子援絕，親銜璧。
并俗嚬嚬，附于化，以安得。
其屈産，歸帝閑。
四夷君長，來稱藩。
籥節夷樂，示子孫。
宋鐃歌鼓吹曲·其七
作者：謝翱
朝代：宋

母思悲，母于歸。
母聞帝語，妾歸無所。
妾生并土，蜀野芒芒，奄失其疆。
初帝謂母，子昶來，小者侯，大者王。
有痍其肌，載粟於創。
畢有下土，方歸母于鄉。
天不女奪，朕言不忘。
宋鐃歌鼓吹曲·其三
作者：謝翱
朝代：宋

黎之野，彌蒼莽。
迤壺關，屬上黨。
有雄矯健，曰餘宿將。
于故之思，泣示厥像。
倚孽狐，勢方張。
辨臣獻議，勸下太行。
趨懷孟虎牢，計之上。
爭洛邑，以東鄉。
王師奄至，扼其吭。
帝授方略，中厥狀。
獸窮駭突，死卒以煬。
脅從已逮，孥肆放。
凱歌回，皇威暢。
宋鐃歌鼓吹曲·其九
作者：謝翱
朝代：宋

帝命將臣，誓師于征。
伯牙于庭，曰無劉我人。
曲阿惟唐，以及豫章。
孽于南國，楚粵是疆。
我師孔武，聿禽其王。
始怒臯臯，將臣不懌。
曰如上命，即起予疾。
弓韜於衣，刃以不血。
收其石程，焚其侈淫。
視于丁寧，筈羽不飲。
取其鎛磬，以獻于京。
于廟告成，垓埏既平。
宋鐃歌鼓吹曲·其五
作者：謝翱
朝代：宋

軍澧南，潰飛鳥。
鷹隼北來，龍蛇夭矯。
帝有初命，奉致討。
臨於荆，妖孽既掃。
胡驅而孕雉，入蒼莽以保。
王旅長驅，颯振槁。
以仁易暴，戒擊剽。
惟荆衡及郴，士如林，磔其節蟊。
春葩秋陰，我有造于南。
式敷德音。
宋鐃歌鼓吹曲·其八
作者：謝翱
朝代：宋

象之奔斯，惟迹蹶蹶。
魚麗駕空，雲鳥潰。
南草浮浮，順於貔貅。
焚其帑，實棄厥陬。
皇風播，平𥊧瞀。
星辰起，皆北走。
唐季以來，逆雛來咮。
嶺海肅清，無留後。
于汴獻囚，凱歌奏。
宋鐃歌鼓吹曲·其六
作者：謝翱
朝代：宋

鄰之震，震于戶。
戒登陴，徹守御。
神威掩至，不及拒。
沿楚以南，菁茅宿莽。
獻于王吏，奉厥土。
天子有詔，侯西楚。
自南北東，皆我疆。
龍旗虎節，拜降王。
秦戈鞏甲，期韜藏。
冕旒當中，垂衣裳。
宋鐃歌鼓吹曲·其四
作者：謝翱
朝代：宋

上臨墉，戈耀日。
韎韋指顧，流電疾。
罪止其魁，不及卒。
其魁則頑，曰予虢自出。
坐于轅門，斧以率歸。
子往諭，泣股栗。
語中其肝，至畢述。
侍不及屏，沮回遹鞠。
投于燎，甘所即。
皇仁閔下，焉止蹕。
貔貅徹竈，歸數實。
獲其棘矢，納世室。
登西臺作楚歌招文丞相魂
作者：謝翱
朝代：宋

魂朝往兮何極，莫歸來兮關塞黑，化爲朱鳥兮有咮焉食。
送張士達遊黄山歌
作者：謝翱
朝代：宋

黄山三十六點雲，中秘幽奇世人未見猶未聞。
混沌乍開始自大唐國，易黟爲黄而附軒轅鍊丹盟仙群。
天都蓮花突兀直入青雲上，諸峰吐烟噴雪如波之蕩漾平天矼。
是蛟龍飛舞變幻而莫測，下有海深萬丈空洞氤氳雲吼浪。
更有仙燈諸洞九龍諸潭仙橋月塔諸勝蹟。
君今策杖蠟屐走險一一當遍歷，須令向禽宗炳之輩嘆羨而莫及。
如夢令
作者：謝薖
朝代：宋

人似已圓孤月。心似丁香百結。不見謫仙人，孤負梅花時節。愁絕。愁絕。江上落英如雪。
念奴嬌
作者：謝薖
朝代：宋

綠雲影裡，把明霞、織就千重文繡。紫膩紅驕扶不起，好是未開時候。半怯新寒，半宜晴色，養得胭脂透。小亭人靜。嫩鶯啼破清晝。猶記攜手芳陰，一枝斜帶豔，嬌波雙秀。小語輕憐花總見，爭得似花長久。醉淺休歸，夜深同睡，明月還相守。免叫春去，斷腸空嘆詩瘦。
醉蓬萊
作者：謝薖
朝代：宋

望晴峰染黛，暮靄澄空，碧天銀漢。圓鏡高飛，又一年秋半。皓色誰同，歸心暗折，聽唳雲孤雁。問月停杯，錦袍何處，一尊無伴。好在南鄰，詩盟酒社，刻燭爭成，引觴愁緩。今夕樓中，繼阿連清玩。飲劇狂歌，歌終起舞，醉冷光凌亂。樂事難窮，疏星易曉，又成浩嘆。
鵲橋仙
作者：謝薖
朝代：宋

月朧星淡，南飛烏鵲，暗數秋期天上。錦樓不到野人家，但門外、清流疊嶂。一杯相屬，佳人何在，不見繞粱清唱。人間平地亦崎嶇，嘆銀漢、何曾風浪。
如夢令
作者：謝逸
朝代：宋

花落鶯啼春暮。陌上綠楊飛絮。金鴨晚香寒，人在洞房深處。無語。無語。葉上數聲疏雨。
如夢令
作者：謝逸
朝代：宋

門外落花流水。日暖杜鵑聲碎。蕃馬小屏風，一枕畫堂春睡。如醉。如醉。正是困人天氣。
清平樂
作者：謝逸
朝代：宋

花邊柳際。已漸知春意。歸信不知何日是。舊恨欲拚無計。故人零落西東。題詩待倩歸鴻。惟有多情芳草，年年處處相逢。
清平樂
作者：謝逸
朝代：宋

曉風殘角。月裡梅花落。宿酒醒時滋味惡。翠被輕寒漠漠。夢迴一點相思。遠山暗蹙雙眉。不覺肌膚瘦玉，但知帶減腰圍。
謁金門
作者：謝逸
朝代：宋

簾外雨。洗盡楚鄉殘暑。白露影邊霞一縷。紺碧江天暮。瀋水煙橫香霧。茗碗淺浮瓊乳。臥聽鷓鴣啼竹塢。竹風清院宇。
鵲橋仙
作者：謝逸
朝代：宋

蝶飛菸草，鶯啼雲樹，滿院垂楊陰綠。輕風飄散杏梢紅，更吹皺、池波如縠。珠簾日晚，銀屏人散，樓上醉橫霜竹。一春若道不相思，緣底事、紅綃褪玉。
點絳唇
作者：謝逸
朝代：宋

九日登高，倚樓人在秋空半。汝江如練。碧影涵雲巘。醉看茱萸，定是明年健。清尊滿。菊花黃淺。偏入陶潛眼。
點絳唇
作者：謝逸
朝代：宋

金氣秋分，風清露冷秋期半。涼蟾光滿。桂子飄香遠。素練寬衣，仙仗明飛觀。霓裳亂。銀橋人散。吹徹昭華管。
側犯
作者：譚宣子
朝代：宋

素秋漸爽，倚香曲枕情依舊。懷袖。浸數尺湘漪、簟紋皺。悲歡盡夢裡，玉骨從消瘦。空又。思太液芙蓉未央柳。翔鳳何在，樂府傳孤奏。人病酒。有鴛鴦雙字倩誰繡。拜月西樓，幾聲滴漏。應恐紈潔，已疏郎手。
摸魚兒
作者：譚宣子
朝代：宋

掩朱弦、住聽金縷。天涯同是羈旅。多情記把香羅袖，殘粉半粘荊樹。還信否。便忍道、石臺暗寂春無主。分明間阻。那睡鴨噓雲，翔鴛溜月，此際更休語。人間世，誰識緘愁最苦。輕帆重解煙雨。而今翻笑周郎誤。挑剔寒缸尋譜。遊倦處。果因甚、亭亭瘦影如前度。無由寄與。待謝卻梅花，東風為我，吹夢過淮浦。
西窗燭
作者：譚宣子
朝代：宋

春江驟漲，曉陌微乾，斷雲如夢相逐。料應怪我頻來去，似千里迢遙，傷心極目。為楚腰、慣舞東風，芳草萋萋襯綠。燕飛獨。知是誰家簫聲多事，吹咽尋常怨曲。儘教衿袖香泥涴，君不見、揚州三生杜牧。待淚華、暗落銅盤，甚夜西窗剪燭。
謁金門
作者：譚宣子
朝代：宋

人病酒。生怕日高催繡。昨夜新翻花樣瘦。旋描雙蝶湊。閒憑繡床呵手。卻說春愁還又。門外東風吹綻柳。海棠花廝勾。
謁金門
作者：譚宣子
朝代：宋

銀漏滴。午夜平康巷陌。雙掩獸環人語寂。餘香無處覓。回首舊遊蹤跡。紺碧染衣猶溼。一餉沉吟誰會得。月明春店笛。
長相思
作者：譚宣子
朝代：宋

去路遙。歸路遙。燈月光中立小橋。魂縈紫玉簫。風蕭蕭。雨蕭蕭。此夜相思空寂寥。梅花落麗譙。
長相思
作者：譚宣子
朝代：宋

淨亭亭。步盈盈。蟬影明綃傅體輕。水邊無限情。翠尊傾。翠環傾。歸去如何睡得成。西風吹酒醒。
極相思令·極相思
作者：譚意哥
朝代：宋

湘東最是得春先。和氣暖如綿。清明過了，殘花巷陌，猶見鞦韆。對景感時情緒亂，這密意、翠羽空傳。風前月下，花時永晝，灑淚何言。
長相思令·長相思
作者：譚意哥
朝代：宋

舊燕初歸，梨花滿院，迤邐天氣融和。新晴巷陌，是處輕車駿馬，禊飲笙歌。舊賞人非，對佳時、一向樂少愁多。遠意沈沈，幽閨獨自顰蛾。正消黯、無言自感，憑高遠意，空寄煙波。從來美事，因甚天教，兩處多磨。開懷強笑，向新來、寬卻衣羅。似恁他、人怪憔悴，甘心總為伊呵。
存目
作者：譚知柔
朝代：宋

詩題：印纍纍首句：印纍纍，綬若若。
句
作者：许将
朝代：宋

昨夜虎入我园，明年我作状元。三素云飞依北极，九农星正见南方。楼台随地尽，江海与天浮。
采莲吟
作者：许彦国
朝代：宋

湖边日落鸳鸯飞，罗衣香转兰舟移，莲根断处手满丝。
手满丝，不能理，秋云深，隔君子。
送僧之石梁
作者：许景衡
朝代：宋

万卉流芳，不知春力。岩畔涧下，蹙红皱碧。乘兴复谁同，孤踪远雠敌。君不见五百圣者道雄机，灵峰晦盲深无极。寒山老，寒山老，随沉迹，迢迢此去须寻觅。花落花开独望时，记取白云抱幽石。
送僧之石梁
作者：许景衡
朝代：宋

万卉流芳，不知春力。
岩畔涧下，蹙红皱碧。
乘兴復谁同，孤踪远雠敌。
君不见五百圣者道雄机，灵峰晦盲深无极。
寒山老，寒山老，随沉迹，迢迢此去须寻觅。
花落花开独望时，记取白云抱幽石。
会稽颂
作者：诸葛兴
朝代：宋

瞻越山兮镜之东，郁乔木兮岑丛。倚青霞兮窆石，枕碧流兮宝宫。端黻冕兮穆穆，列俎豆兮雍雍。梅为梁兮挟风雨，倏而来兮忽而去。芝产殿兮间见，橘垂庭兮犹古。壁腾辉兮桂荐瑞，书金简兮缄石匮。朝万玉兮可想，探灵文兮何秘。嗟洚水兮横流，民昏垫兮隐忧。运大智兮无事，锡洪范兮攸畴。身劳兮五岳，迹书兮九州。亶王心兮不矜，迄四海兮歌讴。猗圣宋兮中兴，驻翠跸兮稽城。独怀勤兮旷代，粲奎文兮日星。扬舲兮拊鼓，吴歈兮郑舞。奠桂酒兮兰肴，庶几髣髴兮菲食卑宫之遗矩。肇三圣兮传一中，建人极兮参洪濛。元圭锡兮汝绩，昭华归兮汝躬。大道公兮均嬗继，家天下兮繇姒氏。嵩石兮发祥，讴歌兮与子。誓甘野兮服叛，养国老兮贵齿。席不重兮味不贰，琴瑟屏兮钟鼓置。思皇训兮克俭，心敬承兮敢坠。祀四百兮绵景祚，兆大横兮垂异世。越山兮蜿蜒，镜水兮漪涟。焕祠宫兮屹峙，肃庑祀兮愉然。端冕兮龙章，执圭兮琳琅。想规重兮矩叠，恍韶奏兮铿锵。披竹简兮典谟，圣手断兮唐虞。登群龙兮辅翌，萃一堂兮都俞。知人兮帝之哲，动天兮帝之德。画象兮民不犯，舞干兮苗已格。迨一旅兮中兴，严庙貌兮稽陵。感会遇兮风云，崇像饰兮股肱。愤夷楚兮陵上国，忽庭坚兮祀俄息。泚麟笔兮特书，喟夷吾兮有力。何汲汲兮诡诞，谓明良兮相贼。奸雄托兮自文，慨齐东兮毋惑。仰而观兮典礼秩，俯而察兮草木殖。功之远兮难名，民之思兮无斁。睇禹陵兮岿然，邃珍馆兮蟺蜎。敞别室兮遗象，崇英霸兮千年。谂越民兮非黩祀，推世家兮自迁史。肇无馀兮开国，传后裔兮奋起。痛夫椒兮深衄，同国人兮劳佚。采蕺兮食何味，尝胆兮志密笃。封以内兮种所司，阃以外兮蠡所知。羌厉志兮澡耻，迄乘时兮决机。盟上国兮王致胙，按山南兮恢土宇。陟鉴台兮睨东海，矩天门兮模地户。惜规图兮不弘，几弓藏兮犬烹。蹇七术兮遗恨，怅五湖兮遐征。尚蝉嫣兮复续，终与享于鼻祖之庭。书畀姒兮力沟洫，民奠居兮勤稼穑。降嬴刘兮言水利，嘉邺渠兮夸郑国。慨元光兮瓠子决，彼鄃封兮河之北。悼一言兮贻时害，诿天事兮非人力。昔越守兮得贤侯，虑远久兮为民谋。镜一湖兮陂万顷，备潴泄兮岁有秋。宁杀身兮利人，抑洙泗兮称仁。嗟后来兮私己，田吾湖兮寖湮。湖之复兮畴继，侯之心兮万世。酌清流兮撷兰芷，奉明荐兮非昵祀。典午西兮金谷辈，渡而东兮蔼多士。嘉内史兮屏浮华，淡物累兮颐天粹。升冶城兮遐想，友东山兮雅志。修禊事兮兰亭，觞曲水兮群英。追雩风兮涵泳，渺万化兮均平。纪清游兮感慨，剡形忘兮神诣。蔚翔凤兮一札，宝连城兮千祀。太傅起兮为苍生，扶晋鼎兮蹙苻秦。内史归兮乐山水，师万石兮饬子孙。出与处兮两贤，意易地兮皆然。山簇簇兮环湖，水淼淼兮萦纡。人何游兮明镜，鸟何飞兮画图。怀贺老兮今昔，想逸致兮林庐。老之襟兮天阔，老之神兮秋月。飞翰兮龙鸾，吐词兮冰雪。际熙运兮开元，司缛典兮春官。凌玉霄兮倚华盖，骖骏驭兮升西昆。俄清梦兮绵绵，恍乘云兮登仙。觐紫皇兮玉宸，聆九奏兮钧天。笺天公兮遂志，鼓予枻兮锦里。吾朋兮鸥鹭，吾宾兮烟水。野服兮蹁跹，斑衣兮娭戏。缅高贤兮非苟于去就，其庶几兮东门之傅鸱夷之子。虬髯起兮龙翔，耀兵威兮八方。法羽林兮严禁卫，握钩陈兮扫欃枪。视诸将兮哙等伍，咨旧臣兮忠且武。耸万目兮矩矱，卫九重兮心膂。维东南兮都会，辱吾王兮镇抚。畅威惠兮千载，隤福祥兮兹土。瞻衮服兮煌煌，荐蕙肴兮葵觞。匪震慑兮罗池，亶爱思兮桐乡。王之泽兮流后裔，更累叶兮奋忠义。孰旌表兮陪庙祀，显一门厉斯世。悄丛祠兮江之湄，懔予心兮肃祗。表卓行兮尚之祀，垂妙辞兮淳之碑。嗟窈窕兮践天性，一念烈兮万古镜。山眉兮苍苍，江练兮茫茫。江之水兮可谒，娥之灵兮不可歇。
会稽颂·其一
作者：诸葛兴
朝代：宋

瞻越山兮镜之东，鬰乔木兮岑丛。
倚青霞兮窆石，枕碧流兮宝宫。
端黻冕兮穆穆，列俎豆兮雍雍。
梅为梁兮挟风雨，倏而来兮忽而去。
芝产殿兮间见，橘垂庭兮犹古。
壁腾辉兮桂荐瑞，书金简兮缄石匮。
朝万玉兮可想，探灵文兮何秘。
嗟洚水兮横流，民昏垫兮隠忧。
运大智兮无事，锡洪范兮攸畴。
身劳兮五岳，迹书兮九州。
亶王心兮不矜，迄四海兮歌讴。
猗圣宋兮中兴，驻翠跸兮稽城。
独怀勤兮旷代，粲奎文兮日星。
扬舲兮拊鼓，吴歈兮郑舞。
奠桂酒兮兰肴，庶几髣髴兮菲食卑宫之遗矩。
会稽颂·其一
作者：诸葛兴
朝代：宋

瞻越山兮镜之东，郁乔木兮岑丛。倚青霞兮窆石，枕碧流兮宝宫。端黻冕兮穆穆，列俎豆兮雍雍。梅为梁兮挟风雨，倏而来兮忽而去。芝产殿兮间见，橘垂庭兮犹古。壁腾辉兮桂荐瑞，书金简兮缄石匮。朝万玉兮可想，探灵文兮何秘。嗟洚水兮横流，民昏垫兮隐忧。运大智兮无事，锡洪范兮攸畴。身劳兮五岳，迹书兮九州。亶王心兮不矜，迄四海兮歌讴。猗圣宋兮中兴，驻翠跸兮稽城。独怀勤兮旷代，粲奎文兮日星。扬舲兮拊鼓，吴歈兮郑舞。奠桂酒兮兰肴，庶几髣髴兮菲食卑宫之遗矩。
会稽颂·其三
作者：诸葛兴
朝代：宋

披竹简兮典谟，圣手断兮唐虞。
登群龙兮辅翌，萃一堂兮都俞。
知人兮帝之哲，动天兮帝之德。
画象兮民不犯，舞干兮苗已格。
迨一旅兮中兴，严庙貌兮稽陵。
感会遇兮风云，崇像饰兮股肱。
愤夷楚兮陵上国，忽庭坚兮祀俄息。
泚麟笔兮特书，喟夷吾兮有力。
何汲汲兮诡诞，谓明良兮相贼。
姦雄託兮自文，慨齐东兮毋惑。
仰而观兮典礼秩，俯而察兮草木殖。
功之远兮难名，民之思兮无斁。
会稽颂·其三
作者：诸葛兴
朝代：宋

披竹简兮典谟，圣手断兮唐虞。登群龙兮辅翌，萃一堂兮都俞。知人兮帝之哲，动天兮帝之德。画象兮民不犯，舞干兮苗已格。迨一旅兮中兴，严庙貌兮稽陵。感会遇兮风云，崇像饰兮股肱。愤夷楚兮陵上国，忽庭坚兮祀俄息。泚麟笔兮特书，喟夷吾兮有力。何汲汲兮诡诞，谓明良兮相贼。奸雄托兮自文，慨齐东兮毋惑。仰而观兮典礼秩，俯而察兮草木殖。功之远兮难名，民之思兮无斁。
会稽颂·其二
作者：诸葛兴
朝代：宋

肇三圣兮传一中，建人极兮参洪濛。元圭锡兮汝绩，昭华归兮汝躬。大道公兮均嬗继，家天下兮繇姒氏。嵩石兮发祥，讴歌兮与子。誓甘野兮服叛，养国老兮贵齿。席不重兮味不贰，琴瑟屏兮钟鼓置。思皇训兮克俭，心敬承兮敢坠。祀四百兮绵景祚，兆大横兮垂异世。越山兮蜿蜒，镜水兮漪涟。焕祠宫兮屹峙，肃庑祀兮愉然。端冕兮龙章，执圭兮琳琅。想规重兮矩叠，恍韶奏兮铿锵。
会稽颂·其二
作者：诸葛兴
朝代：宋

肇三圣兮传一中，建人极兮参洪蒙。
元圭锡兮汝绩，昭华归兮汝躬。
大道公兮均嬗继，家天下兮繇姒氏。
嵩石兮发祥，讴歌兮与子。
誓甘野兮服叛，养国老兮贵齿。
席不重兮味不贰，琴瑟屏兮钟鼓置。
思皇训兮克俭，心敬承兮敢坠。
祀四百兮绵景祚，兆大横兮垂异世。
越山兮蜿蜒，镜水兮漪涟。
焕祠宫兮屹峙，肃庑祀兮愉然。
端冕兮龙章，执圭兮琳琅。
想规重兮矩迭，恍韶奏兮铿锵。
会稽颂·其八
作者：诸葛兴
朝代：宋

虬髯起兮龙翔，耀兵威兮八方。
法羽林兮严禁卫，握鈎陈兮扫欃枪。
视诸将兮哙等伍，咨旧臣兮忠且武。
耸万目兮矩矱，卫九重兮心膂。
维东南兮都会，辱吾王兮镇抚。
畅威惠兮千载，隤福祥兮兹土。
瞻衮服兮煌煌，荐蕙肴兮葵觞。
匪震慑兮罗池，亶爱思兮桐乡。
王之泽兮流后裔，更累叶兮奋忠义。
孰旌表兮陪庙祀，显一门厉斯世。
会稽颂·其八
作者：诸葛兴
朝代：宋

虬髯起兮龙翔，耀兵威兮八方。法羽林兮严禁卫，握钩陈兮扫欃枪。视诸将兮哙等伍，咨旧臣兮忠且武。耸万目兮矩矱，卫九重兮心膂。维东南兮都会，辱吾王兮镇抚。畅威惠兮千载，隤福祥兮兹土。瞻衮服兮煌煌，荐蕙肴兮葵觞。匪震慑兮罗池，亶爱思兮桐乡。王之泽兮流后裔，更累叶兮奋忠义。孰旌表兮陪庙祀，显一门厉斯世。
会稽颂·其四
作者：诸葛兴
朝代：宋

睇禹陵兮岿然，邃珍馆兮蟺蜎。
敞别室兮遗象，崇英霸兮千年。
谂越民兮非黩祀，推世家兮自迁史。
肇无余兮开国，传后裔兮奋起。
痛夫椒兮深衄，同国人兮劳佚。
采蕺兮食何味，尝胆兮志密笃。
封以内兮种所司，阃以外兮蠡所知。
羌厉志兮澡耻，迄乘时兮决机。
盟上国兮王致胙，按山南兮恢土宇。
陟鑑台兮睨东海，矩天门兮模地户。
惜规图兮不弘，几弓藏兮犬烹。
蹇七术兮遗恨，怅五湖兮遐征。
尚蝉嫣兮復续，终与享于鼻祖之庭。
会稽颂·其四
作者：诸葛兴
朝代：宋

睇禹陵兮岿然，邃珍馆兮蟺蜎。敞别室兮遗象，崇英霸兮千年。谂越民兮非黩祀，推世家兮自迁史。肇无馀兮开国，传后裔兮奋起。痛夫椒兮深衄，同国人兮劳佚。采蕺兮食何味，尝胆兮志密笃。封以内兮种所司，阃以外兮蠡所知。羌厉志兮澡耻，迄乘时兮决机。盟上国兮王致胙，按山南兮恢土宇。陟鉴台兮睨东海，矩天门兮模地户。惜规图兮不弘，几弓藏兮犬烹。蹇七术兮遗恨，怅五湖兮遐征。尚蝉嫣兮复续，终与享于鼻祖之庭。
存目·其二
作者：谢伯初
朝代：宋

首句：移家尚恐青山浅，隐几惟知白日长。
存目·其四
作者：谢伯初
朝代：宋

附注：据宋司马光《传家集》卷八《寄赠致仕刘都官讽》诗末自註及《温公续诗话》所载，此二句系范镇（景仁）诗，《古今诗话》误以范景仁为谢景山。
黎盘云
作者：谢紫壶
朝代：宋

黎盘云，与白玉蟾有联句。
事见《海琼玉蟾先生文集》卷六。
佽飞庙迎神引
作者：谢翱
朝代：宋

剑歌兮击筑，茭青兮蓼绿，夕济甬兮沉玉。步巫兮禹孙，葺神藩兮楚军，神之乘兮海云。噀芳兮越咒，斩将兮神祐。秋零露兮为醑，春集鸦兮神语。风萧萧兮满旗，云之车兮来思。
佽飞庙迎神引
作者：谢翱
朝代：宋

剑歌兮击筑，茭青兮蓼绿，夕济甬兮沉玉。
步巫兮禹孙，葺神藩兮楚军，神之乘兮海云。
噀芳兮越咒，斩将兮神佑。
秋零露兮为醑，春集鸦兮神语。
风萧萧兮满旗，云之车兮来思。
宋铙歌鼓吹曲
作者：谢翱
朝代：宋

日离海，青曈昽。沃以积水，涵苍穹。神光隐，豹雾空。气呼吸，为蛇龙。赤云衣，紫霓从。吹白众宿，歌大风。天吴遁，清海宫。天马黄，产异方。龙为马，白照夜。气汗云，声彗野。备法衣，引宸驾。腾天垠，倏变化。闰之馀，劘以霸。阅八姓，瞬代谢。驱祥灵，入罟擭。皇上帝，监于下。誓无哗，出既祃。市日中，不易贾。坐明堂，朝诸夏。赉万方，锡纯嘏。黎之野，弥苍莽。迤壶关，属上党。有雄矫健，曰馀宿将。于故之思，泣示厥像。倚孽狐，势方张。辨臣献议，劝下太行。趋怀孟虎牢，计之上。争洛邑，以东乡。王师奄至，扼其吭。帝授方略，中厥状。兽穷骇突，死卒以炀。胁从已逮，孥肆放。凯歌回，皇威畅。上临墉，戈耀日。韎韦指顾，流电疾。罪止其魁，不及卒。其魁则顽，曰予虢自出。坐于辕门，斧以率归。子往谕，泣股栗。语中其肝，至毕述。侍不及屏，沮回遹鞠。投于燎，甘所即。皇仁闵下，焉止跸。貔貅彻灶，归数实。获其棘矢，纳世室。军澧南，溃飞鸟。鹰隼北来，龙蛇夭矫。帝有初命，奉致讨。临于荆，妖孽既扫。胡驱而孕雉，入苍莽以保。王旅长驱，飒振槁。以仁易暴，戒击剽。惟荆衡及郴，士如林，磔其节蟊。春葩秋阴，我有造于南。式敷德音。邻之震，震于户。戒登陴，彻守御。神威掩至，不及拒。沿楚以南，菁茅宿莽。献于王吏，奉厥土。天子有诏，侯西楚。自南北东，皆我疆。龙旗虎节，拜降王。秦戈巩甲，期韬藏。冕旒当中，垂衣裳。母思悲，母于归。母闻帝语，妾归无所。妾生并土，蜀野芒芒，奄失其疆。初帝谓母，子昶来，小者侯，大者王。有痍其肌，载粟于创。毕有下土，方归母于乡。天不女夺，朕言不忘。象之奔斯，惟迹蹶蹶。鱼丽驾空，云鸟溃。南草浮浮，顺于貔貅。焚其帑，实弃厥陬。皇风播，平？瞀。星辰起，皆北走。唐季以来，逆雏来咮。岭海肃清，无留后。于汴献囚，凯歌奏。帝命将臣，誓师于征。伯牙于庭，曰无刘我人。曲阿惟唐，以及豫章。孽于南国，楚粤是疆。我师孔武，聿禽其王。始怒皋皋，将臣不怿。曰如上命，即起予疾。弓韬于衣，刃以不血。收其石程，焚其侈淫。视于丁宁，筈羽不饮。取其镈磬，以献于京。于庙告成，垓埏既平。版图归，归职方。昔服跗注，备戎行。帝锡之旆，龙鸟章。酬献命与胥，今上及秦王。外臣拜稽首，笑颔帝色康。毕同轨，来于梁。晔灵奕奕，敷重光。愿止剑履，觐带裳。四海臣妾，配虞唐。清源无诸邦，力弱臣秣陵。间道遣进表，九门望日旌。愿齿邹与郳，自达天子庭。四邻彫霸业，国除洗天兵。皇灵畅遐外，蜑俗迩声明。归其所隶州，乞身奉朝请。帝命得陪祀，汤沐在王城。从兹附庸毕，歌以颂河清。上之回，舞干戚。鸣鸾在镳，士饱力。桴鼓轰腾，罕山北。馀刃恢恢，军容肃穆。王畿主辰，参后服神。继圣伐功，卒扼以偏师，断北狄。矢菆鸣房，猬集的。质子援绝，亲衔璧。并俗嚬嚬，附于化，以安得。其屈产，归帝闲。四夷君长，来称藩。籥节夷乐，示子孙。
宋铙歌鼓吹曲·其一
作者：谢翱
朝代：宋

日离海，青曈昽。
沃以积水，涵苍穹。
神光隠，豹雾空。
气呼吸，为蛇龙。
赤云衣，紫霓从。
吹白众宿，歌大风。
天吴遁，清海宫。
宋铙歌鼓吹曲·其一
作者：谢翱
朝代：宋

日离海，青曈昽。沃以积水，涵苍穹。神光隐，豹雾空。气呼吸，为蛇龙。赤云衣，紫霓从。吹白众宿，歌大风。天吴遁，清海宫。
宋铙歌鼓吹曲·其一〇
作者：谢翱
朝代：宋

版图归，归职方。
昔服跗注，备戎行。
帝锡之斾，龙鸟章。
酬献命与胥，今上及秦王。
外臣拜稽首，笑颔帝色康。
毕同轨，来于梁。
晔灵奕奕，敷重光。
愿止剑履，觐带裳。
四海臣妾，配虞唐。
宋铙歌鼓吹曲·其一二
作者：谢翱
朝代：宋

上之回，舞干戚。
鸣鸾在镳，士饱力。
桴鼓轰腾，罕山北。
余刃恢恢，军容肃穆。
王畿主辰，参后服神。
继圣伐功，卒扼以偏师，断北狄。
矢菆鸣房，猬集的。
质子援绝，亲衔璧。
并俗嚬嚬，附于化，以安得。
其屈产，归帝闲。
四夷君长，来称藩。
籥节夷乐，示子孙。
宋铙歌鼓吹曲·其三
作者：谢翱
朝代：宋

黎之野，弥苍莽。
迤壶关，属上党。
有雄矫健，曰余宿将。
于故之思，泣示厥像。
倚孽狐，势方张。
辨臣献议，劝下太行。
趋怀孟虎牢，计之上。
争洛邑，以东乡。
王师奄至，扼其吭。
帝授方略，中厥状。
兽穷骇突，死卒以炀。
胁从已逮，孥肆放。
凯歌回，皇威畅。
宋铙歌鼓吹曲·其三
作者：谢翱
朝代：宋

黎之野，弥苍莽。迤壶关，属上党。有雄矫健，曰馀宿将。于故之思，泣示厥像。倚孽狐，势方张。辨臣献议，劝下太行。趋怀孟虎牢，计之上。争洛邑，以东乡。王师奄至，扼其吭。帝授方略，中厥状。兽穷骇突，死卒以炀。胁从已逮，孥肆放。凯歌回，皇威畅。
宋铙歌鼓吹曲·其八
作者：谢翱
朝代：宋

象之奔斯，惟迹蹶蹶。
鱼丽驾空，云鸟溃。
南草浮浮，顺于貔貅。
焚其帑，实弃厥陬。
皇风播，平𥊧瞀。
星辰起，皆北走。
唐季以来，逆雏来咮。
岭海肃清，无留后。
于汴献囚，凯歌奏。
宋铙歌鼓吹曲·其八
作者：谢翱
朝代：宋

象之奔斯，惟迹蹶蹶。鱼丽驾空，云鸟溃。南草浮浮，顺于貔貅。焚其帑，实弃厥陬。皇风播，平？瞀。星辰起，皆北走。唐季以来，逆雏来咮。岭海肃清，无留后。于汴献囚，凯歌奏。
宋铙歌鼓吹曲·其十
作者：谢翱
朝代：宋

版图归，归职方。昔服跗注，备戎行。帝锡之旆，龙鸟章。酬献命与胥，今上及秦王。外臣拜稽首，笑颔帝色康。毕同轨，来于梁。晔灵奕奕，敷重光。愿止剑履，觐带裳。四海臣妾，配虞唐。
宋铙歌鼓吹曲·其十二
作者：谢翱
朝代：宋

上之回，舞干戚。鸣鸾在镳，士饱力。桴鼓轰腾，罕山北。馀刃恢恢，军容肃穆。王畿主辰，参后服神。继圣伐功，卒扼以偏师，断北狄。矢菆鸣房，猬集的。质子援绝，亲衔璧。并俗嚬嚬，附于化，以安得。其屈产，归帝闲。四夷君长，来称藩。籥节夷乐，示子孙。
宋铙歌鼓吹曲·其四
作者：谢翱
朝代：宋

上临墉，戈耀日。韎韦指顾，流电疾。罪止其魁，不及卒。其魁则顽，曰予虢自出。坐于辕门，斧以率归。子往谕，泣股栗。语中其肝，至毕述。侍不及屏，沮回遹鞠。投于燎，甘所即。皇仁闵下，焉止跸。貔貅彻灶，归数实。获其棘矢，纳世室。
宋铙歌鼓吹曲·其四
作者：谢翱
朝代：宋

上临墉，戈耀日。
韎韦指顾，流电疾。
罪止其魁，不及卒。
其魁则顽，曰予虢自出。
坐于辕门，斧以率归。
子往谕，泣股栗。
语中其肝，至毕述。
侍不及屏，沮回遹鞠。
投于燎，甘所即。
皇仁闵下，焉止跸。
貔貅彻竈，归数实。
获其棘矢，纳世室。
登西台作楚歌招文丞相魂
作者：谢翱
朝代：宋

魂朝往兮何极，莫归来兮关塞黑，化为朱鸟兮有咮焉食。
续琴操哀江南·我操南音四之三
作者：谢翱
朝代：宋

我操南音，爰■我酒。风摧我裳，冰裂我手。薄送于野，曷云同归。自贻伊阻，不得奋飞。持此盈觞，化为别泪。昔也姬姜，今焉憔悴。山高水远，无相见时。各保玉体，将死为期。
送张士达游黄山歌
作者：谢翱
朝代：宋

黄山三十六点云，中秘幽奇世人未见犹未闻。
混沌乍开始自大唐国，易黟为黄而附轩辕炼丹盟仙群。
天都莲花突兀直入青云上，诸峰吐烟喷雪如波之荡漾平天矼。
是蛟龙飞舞变幻而莫测，下有海深万丈空洞氤氲云吼浪。
更有仙灯诸洞九龙诸潭仙桥月塔诸胜蹟。
君今策杖蜡屐走险一一当遍历，须令向禽宗炳之辈嘆羡而莫及。
送张士达游黄山歌
作者：谢翱
朝代：宋

黄山三十六点云，中秘幽奇世人未见犹未闻。混沌乍开始自大唐国，易黟为黄而附轩辕鍊丹盟仙群。天都莲花突兀直入青云上，诸峰吐烟喷雪如波之荡漾平天矼。是蛟龙飞舞变幻而莫测，下有海深万丈空洞氤氲云吼浪。更有仙灯诸洞九龙诸潭仙桥月塔诸胜迹。君今策杖蜡屐走险一一当遍历，须令向禽宗炳之辈叹羡而莫及。
存目
作者：谭知柔
朝代：宋

诗题：印纍纍首句：印纍纍，绶若若。
新荷葉
作者：賀及
朝代：宋

蓮萼飄香，金風乍扇輕涼。鬱鬱蔥蔥，瑞煙縈繞華堂。星辰孕秀，良霄夢、吉協熊祥。紫芝眉宇，瑩然如峙圭璋。忠孝傳芳，集慶門、奕世簪裳。他日巖廊，致君直上虞唐。百千椿算，爭期並、鶴老龜長。年年今日，會拚一醉觥觴。
□□□·七娘子
作者：賀鑄
朝代：宋

□波飛□□□向。□□□、□□□□樣。擁鼻微吟，捋須遐想。□□□□□□上。會須加數□□釀。□□□、□□□□漲。美滿孤帆，輕便雙槳。中分□□□□往。
□□□·小重山
作者：賀鑄
朝代：宋

隔水桃花□□□。□□□□□，□□□。□妝飛鵲鏡臺前。□□□，□□□□□。□首已依然。斷雲疏雨後，更聞蟬。□□□葉付漪漣。馳寄與，人住玉溪邊。
□□□·搗練子
作者：賀鑄
朝代：宋

樓上鼓，轉□□。□□□□□□□。思婦想無腸可斷，□□□□□□□。
□□□·更漏子
作者：賀鑄
朝代：宋

酒三行，琴再弄。宛是和鳴雙鳳。羅斗帳，繡屏風。濃香夜夜同。去年歡，今夕夢。怊悵曉鍾初動。休道夢，覺來空。當時亦夢中。
九迴腸·好女兒
作者：賀鑄
朝代：宋

削玉銷香。不喜濃妝。倚高樓、望斷章臺路，但垂楊永巷，落花微雨，芳草斜陽。賴有雕樑新燕，試尋訪，武陵狂。小華箋、付與西飛去，印一雙愁黛，再三歸字，□九迴腸。
付金釵·更漏子
作者：賀鑄
朝代：宋

付金釵，平斗酒。未許解攜纖手。吟警句，寫清愁。浮驂為少留。舊遊賒，新夢後。月映隔窗疏柳。閒硯席，剩衾綢。今秋似去秋。
伴登臨·採桑子
作者：賀鑄
朝代：宋

中吳茂苑繁華地。冠蓋如林。桃李成陰。若個芳心、真個會琴心。高秋霽色清於水。月榭風襟。且伴登臨。留與他年、尊酒話而今。
伴雲來·天香
作者：賀鑄
朝代：宋

煙絡橫林，山沈遠照，邐迤黃昏鐘鼓。燭映簾櫳，蛩催機杼，共苦清秋風露。不眠思婦，齊應和、幾聲砧杵。驚動天涯倦宦，駸駸歲華行暮。當年酒狂自負。謂東君、已春相付。流浪徵驂北道，客牆南浦。幽恨無人晤語。賴明月曾知舊遊處。好伴雲來，還將夢去。
六州歌頭
作者：賀鑄
朝代：宋

少年俠氣，交結五都雄。肝膽洞。毛髮聳。立談中。死生同。一諾千金重。推翹勇。衿豪蹤。輕蓋擁。聊飛鞚。斗城東。轟飲酒爐，春色浮寒甕。吸海垂虹。閒呼鷹嗾犬，白羽摘雕弓。狡穴俄空。樂匆匆。似黃粱夢。辭丹鳳。明月共。漾孤篷。官冗從。懷倥傯。落塵籠。薄書從。鶡弁如雲眾。共粗用。忽奇功。笳鼓動。漁陽弄。思悲翁。不請長纓，系取天嬌種。劍吼西風。恨登山臨水，手寄七絃桐。目送歸鴻。
問歌顰·雨中花令
作者：賀鑄
朝代：宋

清滑京江人物秀。富美髮、豐肌素手。寶子餘妍，阿嬌餘韻，獨步秋娘後。奈倦客襟懷先怯酒。問何意、歌顰易皺。弱柳飛綿，繁花結子，做弄傷春瘦。
國門東·好女兒
作者：賀鑄
朝代：宋

車馬匆匆。會國門東。信人間、自古銷魂處，指紅塵北道，碧波南浦，黃葉西風。堠館娟娟新月，從今夜、與誰同。想深閨獨守空床思，但頻佔鏡鵲，悔分釵燕，長望書鴻。
夜遊宮
作者：賀鑄
朝代：宋

江面波紋皺縠。江南岸、草和煙綠。初過寒食一百六。採蘋遊，□香裙，鳴佩玉。心事偷相屬。賦春恨、彩箋雙幅。今夜小樓吹鳳竹。謝東風，寄情人，腸斷曲。
天寧樂·金人捧露盤
作者：賀鑄
朝代：宋

斗儲祥，虹流祉，兆黃虞。未□□、□聖真符。千齡葉應，九河清、神物出龜圖。□□□□，□盛時、朝野歡娛。靡不覆，旋穹□，□□□，□坤輿。致萬國、一變華胥。霞觴□□，□□□、□□□宸趨。五雲長在，望子□、□□□□。
寒松嘆·聲聲慢
作者：賀鑄
朝代：宋

鵲驚橋斷，鳳怨簫閒，彩雲薄晚蒼涼。難致祖州靈草，方士神香。寒松半敧澗底，恨女蘿、先委冰霜。寶琴塵網，□□□□，□□□□。依□履綦行處，酸心□，□□□□□□。□□簾垂窣地，簟竟空床。傷春燕歸洞戶，更悲秋、月皎迴廊。同誰消遣，一年年夜夜長。
將進酒·梅花引
作者：賀鑄
朝代：宋

城下路。悽風露。今人犁田古人墓。岸頭沙。帶蒹葭。漫漫惜時，流水今人家。黃埃赤日長安道。倦客無漿馬無草。開函關。掩函關。千古如何，不見一人閒。六國擾。三秦掃。初謂商山遺四老。馳單車。致緘書。裂荷焚芰，接武曳長裙。高流端得酒中趣。深入醉鄉安穩處。生忘行。死忘名。誰論二豪，初不數劉伶。
忍淚吟·採桑子
作者：賀鑄
朝代：宋

十年一覺揚州夢，雨散雲沈。隔水登臨。揚子灣西夕照深。當時玉管朱弦句，忍淚重吟。半取沾襟。餖飣西風□□□。
念彩雲·夜遊宮
作者：賀鑄
朝代：宋

流水蒼山帶郭。尋塵跡、宛然如昨。猶記黃花攜手約。誤重來，小庭花，空自落。不怨蘭情薄。可憐許、彩雲漂泊。紫燕西飛書漫託。碧城中，幾青樓，垂畫幕。
念離群·沁園春
作者：賀鑄
朝代：宋

宮燭分煙，禁池開鑰，鳳城暮春。向落花香裡，澄波影外，笙歌遲日，羅綺芳塵。載酒追遊，聯鑣歸晚，燈火平康尋夢雲。逢迎處，最多才自負，巧笑相親。離群。客浣漳濱。但驚見、來鴻歸燕頻。念日邊消耗，天涯悵望，樓臺清曉，簾暮黃昏。無限悲涼，不勝憔悴，斷盡危腸銷盡魂。方年少，恨浮名誤我，樂事輸人。
惜奴嬌
作者：賀鑄
朝代：宋

玉立佳人，韻不減、吳蘇小。賦深情、華年韶妙。疊鼓新歌，最能作、江南調。縹緲。似陽臺、嬌雲弄曉。有客臨風，夢後擬、池塘草。竟裝懷、□愁多少。綠綺芳尊，映花月、東山道。正要。個卿卿、嫣然一笑。
憶仙姿·如夢令
作者：賀鑄
朝代：宋

何處偷諧心賞。促坐綺羅筵上。不記下樓時，醉□月侵書幌。懷想。懷想。清麗歌聲妝樣。
憶仙姿·如夢令
作者：賀鑄
朝代：宋

夢想山陰遊冶。深徑碧桃花謝。曲水穩流觴，暖絮芳蘭堪藉。蕭灑。蕭灑。月棹煙蓑東下。
憶仙姿·如夢令
作者：賀鑄
朝代：宋

彩舫解維官柳。樓上誰家紅袖。團扇弄微風，如為行人招手。回首。回首。雲斷武陵溪口。
憶仙姿·如夢令
作者：賀鑄
朝代：宋

日日春風樓上。不見石城雙槳。鴛枕夢迴時，燭淚屏山相向。流蕩。流蕩。門外白蘋溪漲。
憶仙姿·如夢令
作者：賀鑄
朝代：宋

柳下玉驄雙鞚。蟬鬢寶鈿浮動。半醉倚迷樓，聊送斜陽三弄。豪縱。豪縱。一覺揚州春夢。
憶仙姿·如夢令
作者：賀鑄
朝代：宋

江上潮迴風細。紅袖倚樓凝睇。天際認歸舟，但見平林如薺。迢遞。迢遞。人更遠於天際。
憶仙姿·如夢令
作者：賀鑄
朝代：宋

相見時難別易。何限玉琴心意。眉黛只供愁，羞見雙鴛鴦字。憔悴。憔悴。蠟燭銷成紅淚。
憶仙姿·如夢令
作者：賀鑄
朝代：宋

羅綺叢中初見。理鬢橫波流轉。半醉不勝情，簾影猶招歌扇。留戀。留戀。秋夜辭巢雙燕。
憶仙姿·如夢令
作者：賀鑄
朝代：宋

蓮葉初生南浦。兩岸綠楊飛絮。向晚鯉魚風，斷送彩帆何處。凝佇。凝佇。樓外一江煙雨。
憶仙姿·如夢令
作者：賀鑄
朝代：宋

雨後一分春減。深院落紅如糝。柳外出鞦韆，度日彩旗風颭。銷黯。銷黯。門共寶奩長掩。
憶仙姿·如夢令
作者：賀鑄
朝代：宋

白紵春衫新制。準擬採蘭修禊。遮日走京塵，何啻分陰如歲。留滯。留滯。不似行雲難系。
憶秦娥
作者：賀鑄
朝代：宋

曉朦朧。前溪百鳥啼匆匆。啼匆匆。凌波人去，拜月樓空。去年今日東門東。鮮妝輝映桃花紅。桃花紅。吹開吹落，一任東風。
憶秦娥
作者：賀鑄
朝代：宋

著春衫。玉鞭鞭馬南城南。南城南。柔條芳草，留駐金銜。粉娥採葉供新蠶。蠶飢略許攜纖纖。攜纖纖。湔裙淇上，更待初三。
憶秦娥
作者：賀鑄
朝代：宋

風驚幕。燈前細雨簷花落。簷花落。玉臺清鏡，淚淹妝薄。良時不再須行樂。王孫莫負東城約。東城約。一分春色，為君留著。
擁鼻吟·吳音子
作者：賀鑄
朝代：宋

別酒初銷，憮然弭棹蒹葭浦。回首不見高城，青樓更何許。大艑軻峨，越商巴賈。萬恨龍鍾，篷下對語。指徵路。山缺處，孤煙起，歷歷聞津鼓。江豚吹浪，晚來風轉夜深雨。擁鼻微吟，斷腸新句。粉碧羅箋，封淚寄與。
攤破木蘭花·木蘭花
作者：賀鑄
朝代：宋

芳草裙腰一尺圍。粉郎香潤，清灑薔薇。為嫌風日下樓稀。楊柳青陰，深閉朱扉。枉是尊前調玉徽。綵鸞何事逐雞飛。楚臺賦客莫相違。留住行雲，好待郎歸。
攤破木蘭花·木蘭花
作者：賀鑄
朝代：宋

南浦東風落暮潮。祓禊人歸，相併蘭橈。回身暱語不勝嬌。猶礙華燈，扇影頻搖。重泛青翰頓寂寥。魂斷高城手漫招。佳期應待鵲成橋。為問行雲，誰伴朝朝。
攤破木蘭花·木蘭花
作者：賀鑄
朝代：宋

桂葉眉叢恨自成。錦瑟弦調，雙鳳和鳴。釵梁玉勝掛蘭纓。簾影沈沈，月墮參橫。屏護文茵翠織成。摘佩牽裾，燕樣腰輕。清溪百曲可憐生。大抵新歡，此夜□情。
新念別·夜遊宮
作者：賀鑄
朝代：宋

湖上蘭舟暮發。揚州夢斷燈明滅。想見瓊花開似雪。帽簷香，玉纖纖，曾為折。漁管吹還咽。問何意、煎人愁絕。江北江南新念別。掩芳尊，與誰同，今夜月。
斷湘弦·萬年歡
作者：賀鑄
朝代：宋

淑質柔情，靚妝豔笑，未容桃李爭妍。紅粉牆東，曾記窺宋三年。不間雲朝雨暮，向西樓、南館留連。何嘗信，美景良辰，賞心樂事難全。青門解袂，畫橋回首，初沈漢佩，永斷湘弦。漫寫濃愁幽恨，封寄魚箋。擬話當時舊好，問同誰、與醉尊前。除非是，明月清風，向人今夜依然。
月先圓·好女兒
作者：賀鑄
朝代：宋

才色相憐。難偶當年。屢逢迎、幾許纏綿意，記鞦韆架底，摴蒲局上，祓禊池邊。收貯一春幽恨，細書遍、砑綾箋。算蓬山、未抵屏山遠，奈碧雲易合，彩霞深閉，明月先圓。
望揚州·長相思慢
作者：賀鑄
朝代：宋

鐵甕城高，蒜山渡闊，幹雲十二層樓。開尊待月，卷箔披風，依然燈火揚州。繡陌南頭。記歌名宛轉，鄉號溫柔。曲檻俯清流。想花陰、誰系蘭舟。念悽絕秦弦，感深荊賦，相望幾許凝愁。殷勤裁尺素，奈雙魚、難渡瓜洲。曉鑑堪羞。潘鬢點、吳霜漸稠。幸於飛、鴛鴦未老，不應同是悲秋。
東吳樂·尉遲杯
作者：賀鑄
朝代：宋

勝遊地。信東吳絕景饒佳麗。平湖底，見層嵐，涼月下，聞清吹。人如穠李。泛金袂、香潤蘋風起。喜凌波、素襪逢迎，領略當歌深意。鄂君被。雙鴛綺。垂楊陰，夷猶畫舲相艤。寶瑟弦調，明珠佩委。回首碧雲千里。歸鴻後、芳音難寄。念懷縣、青鬢今無幾。枉分將、鏡裡華年，付與樓前流水。
樓下柳·天香
作者：賀鑄
朝代：宋

滿馬京□，裝懷春思，翩然笑度江南。白鷺芳洲，青蟾雕艦，勝遊三月初三。舞裙濺水，浴蘭佩、綠染纖纖。歸路要同步障，迎風會卷珠簾。離觴未容半酣。恨烏檣、已張輕帆。秋鬢重來淮上，幾換新蟾。樓下會看細柳，正搖落清霜拂畫簷。樹猶如此，人何以堪。
步花間·訴衷情
作者：賀鑄
朝代：宋

憑陵殘醉步花間。風棹佩珊珊。踏青解紅人散，不耐日長閒。纖手指，小金環。擁雲鬟。一聲水調，兩點春愁，先佔眉山。
河傳
作者：賀鑄
朝代：宋

華堂張燕。向尊前妙選，舞裙歌扇。彼美個人，的的風流心眼。恨尋芳來晚。曲街燈火香塵散。猶約晨妝，一覘春風面。惆悵善和坊裡，平橋南畔。小青樓、簾不卷。
河傳
作者：賀鑄
朝代：宋

華堂重廈，向尊前更聽，碧雲新怨。玉指鈿徽，總是挑人心眼。恨隨紅蠟短。彩旗影動船頭轉。雙槳凌波，惟念人留戀。江上暮潮，隱隱山橫南岸。奈離愁、分不斷。
河滿子
作者：賀鑄
朝代：宋

每恨相逢薄處，可憐欲去遲迴。猶記新聲團扇□，殷勤再引餘杯。為問依依楊柳，秋風好住章臺。疏雨忽隨雲斷，斜陽卻送潮回。桃葉青山長在眼，幾時雙楫迎來。如待碧闌紅藥，一年兩度花開。
海月謠
作者：賀鑄
朝代：宋

樓平疊巘。瞰瀛海、波三面。碧雲掃盡，桂輪滉玉，鯨波張練。化出無邊寶界，是名壯觀。追遊汗漫。願少借、長風便。麻姑相顧，□然笑指，寒潮清淺。頓覺蓬萊方丈，去人不遠。
清平樂
作者：賀鑄
朝代：宋

陰晴未定。薄日烘雲影。臨水朱門花一徑。盡日鳥啼人靜。厭厭幾許春情。可憐老去蘭成。看取鑷殘雙鬢，不隨芳草重生。
清平樂
作者：賀鑄
朝代：宋

沈侯銷瘦。八詠新題就。惆悵酒醒兼夢後。帶眼如何復舊。幾時一葉蘭舟。畫橈鴉軋東流。新市小橋西畔，有人長倚妝樓。
清平樂
作者：賀鑄
朝代：宋

林皋葉脫。樓下清江闊。船裡琵琶金捍撥。彈斷麼弦再抹。夜潮州渚生寒。城頭星斗闌干。忍話舊遊新夢，三千里外長安。
清平樂
作者：賀鑄
朝代：宋

小桃初謝。雙燕還來也。記得年時寒食下。紫陌青門遊冶。楚城滿目春華。可堪遊子思家。惟有夜來歸夢，不知身在天涯。
清平樂
作者：賀鑄
朝代：宋

宋鄰東畔。明月關深院。玉指金徽調舊怨。楚客歸心欲斷。城隅芳草初春。佳期重約臨分。麗句漫題雙帶，也愁繫住行雲。
清平樂
作者：賀鑄
朝代：宋

厭厭別酒。更執纖纖手。指似歸期庭下柳。一葉西風前後。無端不繫孤舟。載將多少離愁。又是十分明月，照人兩處登樓。
瀟湘雨·滿庭芳
作者：賀鑄
朝代：宋

一闋離歌，滿尊紅淚，解攜十里長亭。木蘭歸棹，猶倚採蘋汀。鴉噪黃陵廟掩，因想像、鼓瑟湘靈。漁村遠，煙昏雨淡，燈火兩三星。愁聽。牆影外，繁聲驟點，□□□□。□□□□□，濃睡香屏。入夢難留□□，□□□、□□□□。□窗曉，雲容四斂，江上數峰青。
燭影搖紅
作者：賀鑄
朝代：宋

波影翻簾，淚痕凝蠟青山館。故人千里念佳期，襟佩如相款。惆悵更長夢短。但衾枕、餘芬剩暖。半窗斜月，照人腸斷，啼鳥不管。
爾汝歌·清商怨
作者：賀鑄
朝代：宋

勞生羈宦未易處。賴醉□□□。白眼青天，忘形相爾汝。□□□□□□。□□□，送君南浦。雪暗滄江，□□□□□。
獨倚樓·更漏子
作者：賀鑄
朝代：宋

上東門，門外柳。贈別每煩纖手。一葉落，幾番秋。江南獨倚樓。曲闌干，凝佇久。薄暮更堪搔首。無際恨，見閒愁。侵尋天盡頭。
獻金盃·厭金盃
作者：賀鑄
朝代：宋

風軟香遲，花深漏短。可憐宵、畫堂春半。碧紗窗影，卷帳蠟燈紅，鴛枕畔。密寫烏絲一段。採蘋溪晚。拾翠沙空，盡愁倚、夢雲飛觀。木蘭艇子，幾日渡江來，心目斷。桃葉青山隔岸。
畫樓空·訴衷情
作者：賀鑄
朝代：宋

吳門春水雪初融。觸處小橈通。滿城弄黃楊柳，著意惱春風。弦管鬧，綺羅叢。月明中。不堪回首，雙板橋東，罨畫樓空。
畫眉郎·好女兒
作者：賀鑄
朝代：宋

雪絮雕章。梅粉華妝。小芒臺、榧機羅湘素，鼓銅蟾硯滴，金雕琴寫，玉燕釵梁。五馬徘徊長路，漫非意、鳳求凰。認蘭情、自有憐才處，似題橋貴客，栽花潘令，真畫眉郎。
秋風嘆·燕瑤池
作者：賀鑄
朝代：宋

瓊鉤褰幔。秋風觀。漫漫。白雲聊度河漢。長宵半。參旗爛爛。何時旦。命閨人、金徽重按。商歌彈。依稀廣陵清散。低眉嘆。危弦未斷。腸先斷。
綠頭鴨·多麗
作者：賀鑄
朝代：宋

玉人家，畫樓珠箔臨津。託微風、彩簫流怨，斷腸馬上曾聞。燕堂開、豔妝叢裡，調琴思、認歌顰。麝蠟煙濃，玉蓮漏短，更衣不待酒初醺。繡屏掩、枕鴛相就，香氣漸暾暾。迴廊影，疏鍾淡月，幾許銷魂。翠釵分、銀箋封淚，舞鞋從此生塵。住蘭舟、載將離恨，轉南浦、背西曛。記取明年，薔薇謝後，佳期應未誤行雲。鳳城遠，楚梅香嫩，先寄一枝春。青門外，祗憑芳草，尋訪郎君。
綺筵張·好女兒
作者：賀鑄
朝代：宋

綺繡張筵。粉黛爭妍。記六朝、舊數閨房秀，有長圓璧月，永新瓊樹，隨步金蓮。不減麗華標韻，更能唱、想夫憐。認情通、色受纏綿處，似靈犀一點，吳蠶八繭，漢柳三眠。
舞迎春·迎春樂
作者：賀鑄
朝代：宋

雲鮮日嫩東風軟。雪初融、水清淺。粉□舞按迎春遍。似飛動、釵頭燕。深折梅花曾寄遠。問誰為、倚樓悽怨。身伴未歸鴻，猶顧戀、江南暖。
花心動
作者：賀鑄
朝代：宋

西郭園林，遠塵煩，門臨綠楊堤路。畫□簟長，水館簾空，竟日素襟銷暑。小灣紅芰清香裡，深隱映、風標鴛鷺。指□□，相將故故，揹人飛去。翻念多情自苦。當置酒徵歌，夢雲難駐。醉眼漸迷，花拂牆低，誤認宋鄰偷顧。彩闌倚遍平橋晚，空相望、凌波仙步。斷魂處，黃昏翠荷□雨。
行路難·梅花引
作者：賀鑄
朝代：宋

縛虎手。懸河口。車如雞棲馬如狗。白綸巾。撲黃塵。不知我輩，可是蓬蒿人。衰蘭送客咸陽道。天若有情天亦老。作雷顛。不論錢。誰問旗亭，美酒鬥十千。酌大斗。更為壽。青鬢常青古無有。笑嫣然。舞翩然。當壚秦女，十五語如弦。遺音能記秋風曲。事去千年猶恨促。攬流光。系扶桑。爭奈愁來，一日卻為長。
訴衷情
作者：賀鑄
朝代：宋

不堪回首臥雲鄉。羈宦負清狂。年來鏡湖風月，魚鳥兩相忘。秦塞險，楚山蒼。更斜陽。畫橋流水，曾見扁舟，幾度劉郎。
訴衷情
作者：賀鑄
朝代：宋

半銷檀粉睡痕新。背鏡照櫻唇。臨風再歌團扇，深意屬何人。輕調笑，淺凝顰。認情親。最難堪酒，似不勝情，依樣傷春。
試周郎·訴衷情
作者：賀鑄
朝代：宋

喬家深閉鬱金堂。朝鏡事梅妝。雲鬟翠鈿浮動，微步擁釵梁。情尚秘，色猶莊。遞瞻相。弄絲調管，時誤新聲，翻試周郎。
謁金門
作者：賀鑄
朝代：宋

溪聲急。無數落花漂出。燕子分泥蜂釀蜜。遲遲豔風日。須信芳菲隨失。況復佳期難必。擬把此情書萬一。愁多翻閣筆。
醉春風
作者：賀鑄
朝代：宋

樓外屏山秀。憑闌新夢後。歸云何許誤心期，候候候。到隴梅花，渡江桃葉，斷魂招手。楚制汗衫舊。啼妝曾枕袖。東陽詠罷不勝情，瘦瘦瘦。隋岸傷離，渭城懷遠，一枝煙柳。
醉瓊枝·定風波
作者：賀鑄
朝代：宋

檻外雨波新漲，門前煙柳渾青。寂寞文園淹臥久，推枕援琴涕自零。無人著意聽。緒緒風披芸幌，鋟鋟月到萱庭。長記合歡東管夜，與解香羅掩繡屏。瓊枝半醉醒。
金鳳鉤
作者：賀鑄
朝代：宋

江南又嘆流寓。指芳物、伴人遲暮。攪晴風絮。弄寒煙雨。春去更無尋處。石城樓觀青霞舉。想艇子、寄誰容與。斷雲荊渚。限潮湓浦。不見莫愁歸路。
風流子
作者：賀鑄
朝代：宋

何處最難忘。方豪健，放樂五雲鄉。彩筆賦詩，禁池芳草，香韉調馬，輦路垂楊。綺筵上，扇偎歌黛淺，汗浥舞羅香。蘭燭伴歸，繡輪同載，閉花別館，隔水深坊。零落少年場。琴心漫流怨，帶眼偷長。無奈佔床燕月，侵鬢吳霜。念北里音塵，魚封永斷，便橋煙雨，鶴表相望。好在後庭桃李，應記劉郎。
鳳求凰·聲聲慢
作者：賀鑄
朝代：宋

園林幕翠，燕寢凝香。華池繚繞飛廊。坐按吳娃清麗，楚調圓長。歌闌橫流美眄，乍疑生、綺席輝光。文園屬意，玉觴交勸，寶色高張。南薰難銷幽恨，金徽上，殷勤綵鳳求凰。便許卷收行雨，不戀高唐。東山勝遊在眼，待紉闌、拮菊相將。雙棲安穩，五云溪是故鄉。
點絳唇
作者：賀鑄
朝代：宋

見面無多，坐來百媚生餘態。後庭春在。折取殘紅戴。小小蘭舟，蕩槳東風快。何愁載。纏綿難解。不似羅裙帶。
點絳唇
作者：賀鑄
朝代：宋

十二層樓，夢迴縹緲非煙裡。此情何寄。賴爾荊江水。莫謂東君，觸處逢桃李。留深意。溫柔鄉里。自有終焉計。
點絳唇
作者：賀鑄
朝代：宋

一幅霜綃，麝煤燻膩紋絲縷。掩妝無語。的是銷凝處。薄暮蘭橈，漾下蘋花渚。風留住。綠楊歸路。燕子西飛去。
清平樂
作者：賈逋
朝代：宋

薰梅染柳。借得東君手。柳色梅香到樽前，攄寫才華八斗。當年占夢佳辰。今年樂事尤新。日侍玉皇香案，鈞天日月常春。
齊天樂
作者：賦梅
朝代：宋

雕闌曲曲芙蓉水，天然一時瀟灑。露浥冰壺，風搖玉佩，縹緲蓬萊如畫。銀燭欲下。照藻桷翬飛，杏梁虹架。如此規模，杜陵何止萬間廈。明年春燕歸早，捲簾應認得，舊家王謝。袖裡經綸，幕中佳話，高斷雲根誰寫。青冥綜靶。看人在金坡，炬蓮盈把。句憶湘南，淥池明月夜。
□□□（七娘子）
作者：贺铸
朝代：宋

□波飞□□□向。□□□、□□□□在会稽样。拥鼻微吟，捋须遐想。□□□□□□上。会须加数□□酿。□□□、□□□□涨。美满孤帆，轻便双桨。中分□□□□往。□□□□寄月波□□□拥鼻微吟，捋须遐想，吾自得□□见招，因采其语赋此词。
中吕宫丑奴儿二首 其一 伴登临
作者：贺铸
朝代：宋

中吴茂苑繁华地，冠盖如林。桃李成阴。若个芳心、真个会琴心。高秋霁色清于水，月榭风襟。且伴登临。留与他年、尊酒话而今。
中吕宫丑奴儿二首 其二 苗而秀
作者：贺铸
朝代：宋

吴都佳丽苗而秀，燕样腰身。按舞华茵。促遍凉州、罗袜未生尘。□□□□□□透，歌怨眉颦。张燕宜频。□□□□、□□□□□。
付金钗更漏子
作者：贺铸
朝代：宋

付金钗，平斗酒。未许解携纤手。吟警句，写清愁。浮骖为少留。旧游赊，新梦后。月映隔窗疏柳。闲砚席，剩衾稠。今秋似去秋。
伴云来天香
作者：贺铸
朝代：宋

烟络横林，山沈远照，逦迤黄昏钟鼓。烟映帘栊，蛩催机杼，共苦清秋风露。不眠思归，齐应和、几声砧杵。惊动天涯倦宦，骎骎岁华行暮。当年酒狂自负。谓东君、以春相付。流浪征骖北道，客樯南浦。幽恨无人晤语。赖明月曾知旧游处。好伴云来，还将梦去。
伴登临（中吕宫丑奴儿）
作者：贺铸
朝代：宋

中吴茂苑繁华地。冠盖如林。桃李成阴。若个芳心、真个会琴心。高秋霁色清于水。月榭风襟。且伴登临。留与他年、尊酒话而今。
唤春愁/添声杨柳枝
作者：贺铸
朝代：宋

天与多情不自由。占风流。云闲草远絮悠悠。唤春愁。试作小妆窥镜，淡蛾羞。夕阳独倚水边楼。认归舟。
国门东（好女儿〔四〕首）
作者：贺铸
朝代：宋

车马匆匆。会国门东。信人间、自古销魂处，指红尘北道，碧波南浦，黄叶西风。堠馆娟娟新月，从今夜、与谁同。想深闺、独守空床思，但频占镜鹊，悔分钗燕，长望书鸿。
将进酒梅花引
作者：贺铸
朝代：宋

城下路。凄风露。今人犁田古人墓。岸头沙。带蒹葭。漫漫昔时，流水今人家。黄埃赤日长安道。倦客无浆马无草。开函关。掩函关。千古如何，不见一人闲。六国扰。三秦扫。初谓商山遗四老。驰单车。致缄书。袭荷焚芰，接武曳长裾。高流端得酒中趣。深入醉乡安稳处。生忘形。死忘名。谁论二豪，初不数刘伶。
忍泪吟采桑子
作者：贺铸
朝代：宋

十年一觉扬州梦，雨散云沈。隔水登临。扬子湾西夕照深。当时玉管朱弦句，忍泪重吟。半取沾襟。餖飣西风□□□。
拥鼻吟/吴音子·吴音子
作者：贺铸
朝代：宋

别酒初销，怃然弭棹蒹葭浦。回首不见高城，青楼更何许。大艑轲峨，越商巴贾。万恨龙钟，篷下对语。指征路。山缺处，孤烟起，历历闻津鼓。江豚吹浪，晚来风转夜深雨。拥鼻微吟，断肠新句。粉碧罗笺，封泪寄与。
摊破木兰花/木兰花
作者：贺铸
朝代：宋

南浦东风落暮潮。祓禊人归，相并兰桡。回身昵语不胜娇。犹碍华灯，扇影频摇。重泛青翰顿寂寥。魂断高城手漫招。佳期应待鹊成桥。为问行云，谁伴朝朝。芳草裙腰一尺围。粉郎香润，清洒蔷薇。为嫌风日下楼稀。杨柳青阴，深闭朱扉。枉是尊前调玉徽。彩鸾何事逐鸡飞。楚台赋客莫相违。留住行云，好待郎归。
晚云高添声杨柳枝
作者：贺铸
朝代：宋

秋尽江南叶未凋。晚云高。青山隐隐水迢迢。接亭皋。二十四桥明月夜，弭兰桡。玉人何处教吹。可怜宵。
月先圆好女儿
作者：贺铸
朝代：宋

才色相怜。难偶当年。屡逢迎、几许缠绵意，记秋千架底，樗蒲局上，祓禊池边。收贮一春幽恨，细书遍、砑绫笺。算蓬山、未抵屏山远，奈碧云易合，彩霞深闭，明月先圆。
潇湘雨/满庭芳
作者：贺铸
朝代：宋

一阕离歌，满尊红泪，解携十里长亭。木兰归棹，犹倚采苹汀。鸦噪黄陵庙掩，因想像、鼓瑟湘灵。渔村远，烟昏雨淡，灯火两三星。愁听。樯影外，繁声骤点，□□□□。□□□□□，浓睡香屏。入梦难留□□，□□□、□□□□。□窗晓，云容四敛，江上数峰青。
画楼空·诉衷情·吴门春水雪初融
作者：贺铸
朝代：宋

吴门春水雪初融。
触处小桡通。
满城弄黄杨柳，着意恼春风。
弦管闹，绮罗丛。
月明中。
不堪回首，双板桥东，罨画楼空。
画眉郎/好女儿
作者：贺铸
朝代：宋

雪絮雕章。梅粉华妆。小芒台、榧机罗缃素，古铜蟾砚滴，金雕琴荐，玉燕钗梁。五马徘徊长路，漫非意、凤求凰。认兰情、自有怜才处，似题桥贵客，栽花潘令，真画眉郎。
画眉郎好女儿
作者：贺铸
朝代：宋

雪絮雕章，梅粉华妆。小芒台、榧机罗缃素，古铜蟾砚滴。金雕琴荐，玉燕钗梁。五马徘徊长路，漫非意，凤求凰。认兰情、自有怜才处，似题桥贵客，栽花潘令，真画眉郎。
石州引石州慢
作者：贺铸
朝代：宋

薄雨初寒，斜照弄晴，春意空阔。长亭柳色才黄，远客一枝先折。烟横水际，映带几点归鸦，东风销尽龙沙雪。还记出关来，恰而今时节。将发。画楼芳酒，红泪清歌，顿成轻别。已是经年，杳杳音尘多绝。欲知方寸，共有几许清愁，芭蕉不展丁香结。枉望断天涯，两厌厌风月。
绮筵张好女儿
作者：贺铸
朝代：宋

绮绣张筵。粉黛争妍。记六朝、旧数闺房秀，有长圆璧月，永新琼树，随步金莲。不减丽华标韵，更能唱、想夫怜。认情通、色受缠绵处，似灵犀一点，吴蚕入茧，汉柳三眠。
翻翠袖更漏子
作者：贺铸
朝代：宋

绣罗垂，花蜡换。问夜何其将半。侵舃履，促杯盘。留欢不作难。令随阄，歌应弹。舞按霓裳前段。翻翠袖，怯春寒。玉阑风牡丹。
醉琼枝定风波
作者：贺铸
朝代：宋

槛外雨波新涨，门前烟柳浑青。寂寞文园淹卧久，推枕援琴涕自零。无人著意听。绪绪风披芸幌，骎骎月到萱庭。长记合欢东馆夜，与解香罗掩绣屏。琼枝半醉醒。
铜人捧露盘引（凌歊）
作者：贺铸
朝代：宋

控沧江。排青嶂，燕台凉。驻彩仗、乐未渠央。岩花磴蔓，妒千门、珠翠倚新妆。舞闲歌悄，恨风流、不管余香。繁华梦，惊俄顷，佳丽地，指苍茫。寄一笑、何与兴亡。时船载酒，赖使君、相对两胡床。缓调清管，更为侬、三弄斜阳。
问歌颦雨中花令
作者：贺铸
朝代：宋

清滑京江人物秀。富美发、丰肌素手。宝子余妍，阿娇余韵，独步秋娘后。奈倦客襟怀先怯酒。问何意、歌颦易皱。弱柳飞绵，繁花结子，做弄伤春瘦。
宴山亭北行见杏花
作者：赵佶
朝代：宋

北行见杏花裁剪冰绡，轻叠数重，淡着燕脂匀注。新样靓妆，艳溢香融，羞杀蕊珠宫女。易得凋零，更多少无情风雨。愁苦！问院落凄凉，几番春暮？凭寄离恨重重，这双燕何曾，会人言语？天遥地远，万水千山，知他故宫何处？怎不思量，除梦里有时曾去。无据，和梦也新来不做。
北窗伊吾
作者：赵戣
朝代：宋

伊吾维吾，椎鲁株愚。友资其深，片雪洪垆。伊吾维吾，瓮牖绳枢。爰升其华，秋月冰壶。伊吾维吾，缉柳编蒲。爰席其珍，尺璧珊瑚。伊吾维吾，朝饘暮糊。爰餔其■，醴酪醍醐。伊吾维吾，何以为娱。爰心其声，钟磬笙竽。北窗伊吾，吾谁与俱。融融沂风，怀哉舞雩。
北窗伊吾·其四
作者：赵戣
朝代：宋

伊吾维吾，朝饘暮餬。
爰餔其{飠臾}，醴酪醍醐。
北窗伊吾·其四
作者：赵戣
朝代：宋

伊吾维吾，朝饘暮糊。爰餔其■，醴酪醍醐。
丁督护曲·其三
作者：赵文
朝代：宋

丁督护，念我苦。
未亡人，殇鬼妇。
古若无衔冤，干坤无风雨。
丁督护曲·其二
作者：赵文
朝代：宋

丁督护，听我语。
欲从君，臂不羽。
嫁时所结髮，剪之随君去。
河之水
作者：赵文
朝代：宋

河之水，深復深。
舟以济，犹难谌。
被髮之叟，狂不可鍼。
岂无一壶，水力难任。
与公同匡床，恨不挽公襟。
乱流欲渡，直下千寻。
我泣眼为枯，我哭声为瘖。
投身以从公，岂不畏胥沉。
同归尚可忍，独生亦难禁。
公死狂，妾死心。
蛟龙食骨有时尽，惟有妾心无古今。
河之水，深復深。
河之水
作者：赵文
朝代：宋

河之水，深复深。舟以济，犹难谌。被发之叟，狂不可鍼。岂无一壶，水力难任。与公同匡床，恨不挽公襟。乱流欲渡，直下千寻。我泣眼为枯，我哭声为瘖。投身以从公，岂不畏胥沉。同归尚可忍，独生亦难禁。公死狂，妾死心。蛟龙食骨有时尽，惟有妾心无古今。河之水，深复深。
石留
作者：赵文
朝代：宋

江流汤汤，日夜不休。瞿塘滟澦，屹然不流。人心人心，反覆难任。昨日朱丝琴，今日白头吟。
徐徐直方问无极歌
作者：赵汝腾
朝代：宋

谓无极不可状兮，造化之枢。谓无极可状兮，声臭俱无。至哉濂翁兮，是剏是图。后来诸老兮，交辨鹅湖。彼是此非兮，畦畛何殊。究其指归兮，风乎舞雩。吾默会於心兮，徵以通书。阴阳动静兮，何始何初。人人有是兮，奚问乎吕陆张朱。
答徐直方问无极歌
作者：赵汝腾
朝代：宋

谓无极不可状兮，造化之枢。
谓无极可状兮，声臭俱无。
至哉濂翁兮，是剏是图。
后来诸老兮，交辨鹅湖。
彼是此非兮，畦畛何殊。
究其指归兮，风乎舞雩。
吾默会于心兮，征以通书。
阴阳动静兮，何始何初。
人人有是兮，奚问乎吕陆张朱。
答徐直方问无极歌
作者：赵汝腾
朝代：宋

谓无极不可状兮，造化之枢。谓无极可状兮，声臭俱无。至哉濂翁兮，是创是图。后来诸老兮，交辨鹅湖。彼是此非兮，畦畛何殊。究其指归兮，风乎舞雩。吾默会于心兮，徵以通书。阴阳动静兮，何始何初。人人有是兮，奚问乎吕陆张朱。
美李颐老易
作者：赵汝腾
朝代：宋

易之广大，无方无体。何图授羲，斯文天启。爰画以象，是陈八物。演六十四，阖辟伸屈。文系繇辞，二千爻旨。孔绝韦编，十翼备矣。后来濂洛，发明几尽。万世学者，於此取信。弘毅李君，以身体易。消长验气，吉凶考德。方初学时，四载忘寐。感苍筤竹，至产于地。盖三十年，然后成书。其语不费，其趣有余。予得其稿日置书案。熟视厥履，为之三叹。道无隐显，形上繇下。修辞立诚，穷神知化。
赠张强赴曲江教
作者：赵汝腾
朝代：宋

圣人立教，以中为常。不得中行，取獧取狂。未见狂者，吾里有张。议论杰然，名压上庠。恶彼佞臣，请剑尚方。使终天彝，蚕绩蟹筐。天鉴其忠，策名颜行。筮仕分教，九龄之乡。惟九龄公，非血气刚。忧深虑远，性端行良。禄山尚微，测其陆梁。国忠林甫，恶未披猖。公预窥之，知其乱唐。仁必有勇，令名无疆。彼元忠辈，初志激昂。一遇摈抑，尽敛锋铓。媕娿喑哑，不敢否臧。自谓得计，爵禄之场。丧已丘山，得不毫芒。士辨薰莸，与道存亡。何以臻兹，惟学问将。弱翁懋哉，以惟保令芳。
存目·其一
作者：赵湘
朝代：宋

诗题：和子华对雨有感（二首）首句：小桃凌乱逐东风，雪白朱红几万枝。
缘识·其二十四
作者：赵炅
朝代：宋

中秋夜，圆转魄，东升慢上露先湿。起清风，明似雪，薄衣阶下寒泉滴。随宜情，何豁达，五音罢去无踪迹。星稀斗暗天宽窄，桂华望处谁不惜。
醉蓬来（同前）
作者：赵磻老
朝代：宋

记青蛇感异，后日扶颠，太平人瑞。壮岁弹冠，有经邦高志。晚上文墀，载严霜简，便云能交际。紫极旋枢，金蝉映衮，乾坤开霁。
底事当时，饮江胡马，一望云旗，倒戈投贽。此片丹心，几风声鹤唳。烟息尘收，水明山丽，只五湖相记。今夜华灯，火城信息，千年荣贵。
句·其一
作者：赵鼎
朝代：宋

疏速宜凈扫妖氛了，来看钱塘八月潮。
句·其三
作者：赵鼎
朝代：宋

疏颜斋在倅厅，面对逍遥楼。
句·其二
作者：赵鼎
朝代：宋

疏身骑箕尾归天上，气作山河壮本朝。
点绛唇春愁
作者：赵鼎
朝代：宋

香冷金炉，梦回鸳帐余香嫩。更无人问。一枕江南恨。消瘦休文，顿觉春衫褪。清明近。杏花吹尽。薄暮东风紧。
琴调相思令·思归词
作者：赵鼎
朝代：宋

归去来，归去来。昨夜东风吹梦回，家山安在哉。酒一杯，复一杯。准拟愁怀待酒开，愁多肠九回。
折新荷引·折新荷
作者：趙
朝代：宋

雨過迴廊，圓荷嫩綠新抽。越女輕盈，畫橈穩泛蘭舟。芳容豔粉，紅香透、脈脈嬌羞。菱歌隱隱漸遙，依約回眸。堤上郎心，波間妝影遲留。不覺歸時，淡天碧襯蟾鉤。風蟬噪晚，餘霞際、幾點沙鷗。漁笛、不道有人，獨倚危樓。
謁金門
作者：趙
朝代：宋

天色晚。雲外一箏斜雁。獨憑闌干秋滿眼。菊花寒尚淺。葉落香溝紅泛。懶把新詩題怨。何處笛聲三弄斷。月遲簾未卷。
清平樂
作者：趙令畤
朝代：宋

春風依舊。著意隨堤柳。搓得蛾兒黃欲就。天氣清明時候。去年紫陌青門。今霄雨魄雲魂。斷送一生憔悴，只銷幾個黃昏。
烏夜啼
作者：趙令畤
朝代：宋

樓上縈簾弱絮，牆頭凝月低花。年年春事關心事，腸斷欲棲鴉。舞鏡鸞衾翠減，啼珠鳳蠟紅斜。重門不鎖相思夢，隨意繞天涯。
夜飛鵲·夜飛鵲慢
作者：趙以夫
朝代：宋

微雲拂斜月，萬籟聲沈。涼露暗墜桐陰。蛾眉乞得天孫巧，愔愔樓上穿針。佳期鵲相誤，到年時此夕，歡淺愁深。人間兒女，說風流，直到如今。河漢幾曾風浪，因景物牽情，自是人心。長記秋庭往事，鈿花翦翠，釵股分金。道人無著，正蕭然、竹枕綀衾。夢迴時，天淡星稀，閒弄一曲瑤琴。
念奴嬌
作者：趙以夫
朝代：宋

尊前一笑，問梅花訊息，幾枝開遍。咳唾隨風人似玉，寒夜春生酒面。故里天遙，殊鄉歲晚，忍對驪駒宴。無情潮汐，可能為我留戀。目斷雪棹煙帆，匆匆輕別，豈是如鴻燕。要趁盤椒供燕喜，舞袖斕斑雙旋。屈指重來，揚鞭催去，想在金鑾殿。雲萍無據，莫辭蘸甲深勸。
念奴嬌
作者：趙以夫
朝代：宋

梅花度曲，被多情勾引，枝枝看遍。暗憶孤山今夜月，疏影橫斜鏡面。萼綠凌風，雲英怯冷，未放瑤池宴。人間蜂蝶，也知無計迷戀。聞道管領多才，清詞好句，泥落空梁燕。好換蕊珠供彩筆，莫待隨風面旋。千歲蟠虯，雙棲麼鳳，咫尺蓬萊殿。湖邊春暗，料應日日酬勸。
念奴嬌
作者：趙以夫
朝代：宋

重門翠鎖，笑侯鯖斷絕，又逢寒食。社甕初開春浩蕩，薺蕨漫山誰摘。榆火傳新，柳綿吹老，愁緒空千憶。百花過了，遊蜂將次成蜜。追思共醉西湖，詩朋餘幾，俯仰成悲惻。月射波心光萬丈，猶想當時顏色。黃鵠翩翩，白駒皎皎，莫待山靈勒。金貂箬笠，問渠還肯相易。
惜黃花
作者：趙以夫
朝代：宋

眾芳凋謝。堪愛處、老圃寒花幽野。照眼如畫。爛然滿地金錢，買斷金錢無價。古香逸韻似高人，更野服、黃冠瀟灑。向霜夜。冷笑暖春，桃李夭冶。襟期問與誰同，記往昔、獨自徘懷籬下。采采盈把。此時一段風流，賴得白衣陶寫。而今為米負初心，且細摘、輕浮三雅。沈醉也。夢落故國茅舍。
揚州慢
作者：趙以夫
朝代：宋

十里春風，二分明月，蕊仙飛下瓊樓。看冰花翦翦，擁碎玉成球。想長日、雲階佇立，太真肌骨，飛燕風流。斂群芳、清麗精神，都付揚州。雨窗數朵，夢驚回、天際香浮。似閬苑花神，憐人冷落，騎鶴來遊。為問竹西風景，長空談、煙水悠悠。又黃昏羌管，孤城吹起新愁。
揚州慢
作者：趙以夫
朝代：宋

粱苑吟新，高陽飲散，玉容寂寞妝樓。故人應念我，折贈水晶球。不須倩、東風說與，吹簫雲路，解佩江流。似天涯、邂逅相逢，低問東州。為花更醉，細挼香、酒面酥浮。記橋月同看，簾風共笑，仙枕曾遊。無奈乍晴還雨，江天暮、飛絮悠悠。莫先教偷取，春歸滿地清愁。
木蘭花慢
作者：趙以夫
朝代：宋

玉梅吹霽雪，覺和氣、滿南州。更連夕晴光，一番小雨，朝靄全收。人情不知底事，但黃童白叟總追遊。駕海千尋彩岫，漲空萬點星球。風流。秀色明眸。金蓮步、度輕柔。任往來燕席，香風引舞，清官隨謳。何曾見痴太守，已登車、去也又遲留。人似多情皓月，十分照我當樓。
水龍吟
作者：趙以夫
朝代：宋

誰家明鏡飛空，海天紺碧浮秋霽。西風淡蕩，纖雲卷盡，小星疑墜。宇宙冰壺，襟懷玉界，飄然仙思。炯靈犀一點，蟾輝萬丈，長相射、清清地。祗又桂花長好，照人間、幾番榮悴。年年此夕，持杯嚼露，揮毫翻水。寶瑟悽清，玉簫飄緲，佩環聲碎。喚謫仙起舞，古今同夢，不知何世。
水龍吟
作者：趙以夫
朝代：宋

塞樓吹斷梅花，曉風瑟瑟添悽咽。關河萬里，煙塵四野，眼前都別。擊楫功名，椎鋒意氣，是人都說。問周郎何日，小喬到手，為君賦，酹江月。休把愁腸暗結。又相將、魯雲書節。錦圍放密，金樽任滿，歌聲莫歇。贏得朝朝，半醒半醉，佯痴佯劣。盡瞢騰，深入無何，管甚須鬢成雪。
永遇樂
作者：趙以夫
朝代：宋

雲雁將秋，露螢照夜，涼透窗戶。星網珠疏，月奩金小，清絕無點暑。天孫河鼓，東西相望，隱隱光流華渚。妝樓上，青瓜玉果，多少呆兒痴女。金針暗度，珠絲密結，便有系人心處。經歲離思，霎時歡愛，愁緒空萬縷。人間天上，一般情味，枉了錦箋囑付。又何似，吹笙仙子，跨黃鶴去。
沁園春
作者：趙以夫
朝代：宋

自笑聲來，骨相無奇，壬三甲三。覺紫宸班裡，都忘故步，維摩室內，添個新參。壯也不如，老之將至，今日將軍戰豈堪。江湖客，況詩肥賈島，筆瘦王曇。紛紛紆紫脫藍。送水北山人又水南。喜支離得佚，散材可壽，一丘自足，永珍中涵。膾炙功名，膏盲富貴，舉世黃梁夢正酣。知誰健，且茹芝商嶺，飲菊胡潭。
沁園春
作者：趙以夫
朝代：宋

秋入書幃，漏箭初長，燻爐未灰。向酒邊陶寫，韓情杜思，案頭料理，漢蠹秦煨。天有高情，世無慧眼，剛道先生是不齋。人都笑，這當行鋪席，又不成開。忘懷。物外徘徊。與鷗鷺同盟兩莫猜。似琉璃匣裡，光涵牛鬥，鳳凰臺上，聲挾風雷。寶汞一錢，冰銜三字，浮利浮名安在哉。太平也，要泥金鏤玉，除是公來。
沁園春
作者：趙以夫
朝代：宋

客問吾年，吾將老矣，今五十三。似北海先生，過之又過，善財童子，參到無參。官路太行，世情滄海，何止嵇康七不堪。歸來也，是休官令尹，有發瞿曇。千巖。秀色如藍。新著個樓兒恰對南。看浮雲自在，百般態度，長江無際，一碧虛涵。荔子江珧，蓴羹鱸鱠，一曲春風酒半酣。憑闌處，正空流皓月，光滿寒潭。
滿江紅
作者：趙以夫
朝代：宋

傾國精神，嬌無力、亭亭向誰。還知否，羞沈月姊，妒殺風姨。滿地胭脂春欲老，平池翡翠水新肥。祗花王、富貴佔韶光，真絕奇。香暗動，人未知。翻玉拍，度金衣。任輕紅殷紫，對景偏宜。聞道洛陽誇此地，因思京國太平時。向沈香亭北按新詞，乘醉歸。
漢宮春
作者：趙以夫
朝代：宋

投老歸來，記踏青堤上，三度逢君。寒窗冷淡活計，明月空尊。紅紅白白，又一番、春色撩人。誰通道，閒中天地，園林幾見成塵。今夕偶無風雨，便滿城簫鼓，來往紛紛。鰲山寶燈照夜，羅綺千門。珠簾盡卷，看娉婷、水上行雲。應自笑，周郎少日，風流羽扇綸巾。
燕春臺
作者：趙以夫
朝代：宋

繡地殘英，畫空飛絮，東風又送春歸。雨足郊坰，相將翠密成帷。燕鶯猶戀芳菲。向枝頭、葉底依依。留春不住，綠波渺渺，碧草萋萋。錦帆開曉，彩仗迎燻，峰迴路轉，月淡天低。紅雲影裡，群仙報道班齊。九奏簫韶，算人間、無此壎箎。步新堤。金鼎調羹也，梅子黃時。
燕春臺
作者：趙以夫
朝代：宋

錦裡春回，玉墀天近，東風穩送雕韉。祖帳移來，光流萬斛金蓮。十分香月娟娟。照人間、一點魁躔。此時新事，飛來雙鳳，催上甘泉。尋思京洛，少日芳遊，柳遙禁雪，花淡宮煙。鰲山湧翠，通宵脆管繁弦。再見昇平，想紅雲、飄緲群仙。看明年。金殿傳柑宴，袞繡貂蟬。
燭影搖紅
作者：趙以夫
朝代：宋

乍冷還暄，小春時候今朝轉。三分歷日二分休，鏡裡清霜滿。雲幕低垂不展。矮窗明、紅麟初暖。老來活計，濁酒三杯，黃庭一卷。萬里關河，朔風吹到邊聲遠。倚樓脈脈數歸鴻，誰會愁深淺。最苦山寒日短。但梅花、相看歲晚。何人金屋，巧囀歌鶯，慢調箏雁。
玉燭新
作者：趙以夫
朝代：宋

寒寬一雁落。正萬里相思，被渠驚覺。春風字字吹香雪，喚起西湖盟約。當時醉處，彷彿記、青樓珠箔。又不是，南國花遲，徘徊酒邊慵酌。家山月色依然，想竹外橫枝，玉明冰薄。而今話昨。空對景、悵望美人天角。清尊淡薄。便翠羽、殷勤難託。休品入、三疊琴心，教人瘦卻。
萬年歌
作者：趙以夫
朝代：宋

鳳歷開新，正微和乍轉，麗景初曉。五莢蓂舒，光映玉階瑤草。在在東風語笑。慶此日、虹流電繞。鯨波靜，翠湧鰲山，嵩呼聲動雲表。絳節霓旌縹緲。望珠星燦爛，紫微深窈。琬液香浮，露溼蟠桃猶小。疊疊仙韶九奏，知春到、人間多少。蓬萊外，若木扶疏，萬年枝上長好。
解語花
作者：趙以夫
朝代：宋

紅香溼月，翠影停雲，羅襪塵生步。並肩私語。知何事、暗遣玉容泣露。閒情最苦。任笑道、爭妍似妒。倒銀河，秋夜雙星，不到佳期誤。擬把江妃共賦。當時攜手，煙水深處。明珠濺雨。凝脂滑、洗出一番鉛素。憑誰說與。莫便化、綵鸞飛去。待玉童，雙節來迎，為作芙蓉主。
謁金門
作者：趙以夫
朝代：宋

梅共雪。著個玉人三絕。醉倒醉鄉無寶屑。照人些子月。催得花王先發。一曲陽春圓滑。疑是嵬坡留錦襪。至今香未歇。
醉蓬萊
作者：趙以夫
朝代：宋

正三邊月靜，萬國年豐，菊多梅小。吐玉擎香，藹黃都清曉。龍駕徐驅，貂冠夾侍，天也和人笑。紫陌歡謠，如今事事，勝端平好。玉帶垂虹，袞衣華日，秋水精神，臞仙容貌。長對凝旒，不羨商巖老。胸次乾坤，掌中霖雨，造化知多少。便好重將，絳人甲子，數中書考。
金盞子
作者：趙以夫
朝代：宋

得水能仙，似漢皋遺佩，碧波寒月。藍玉暖生煙，稱縞袂黃冠，素姿芳潔。亭亭獨立風前，照冰壺澄徹。當時事，琴心妙處誰傳，頓成愁絕。六出自天然，更一味清香渾勝雪。西湖秋菊寒泉，似坡老風流，至今人說。殷勤折伴梅邊，聽玉龍吹裂。丁寧道，百年兄弟，相看晚節。
雙瑞蓮
作者：趙以夫
朝代：宋

千機雲錦裡。看並蒂新房，駢頭芳蕊。清標豔態，兩兩翠裳霞袂。似是商量心事。倚綠葉、無言相對。天蘸水。彩舟過處，鴛鴦驚起。飄緲漾影搖香，對劉阮風流，雙仙姝麗。閒情不斷，猶戀人間歡會。莫待西風吹老，薦玉醴、碧筒拼醉。清露底。明月一襟歸思。
風流子
作者：趙以夫
朝代：宋

憶惜少年日，吳江上、長嘯步垂虹。看飛出玉輪，十分端正，幻成冰壑，一碧澄空。當此際，醉魂遊帝所，涼袂揚秋風。桂殿鳳笙，妙音何處，蓴羹鱸膾，清興誰同。今宵歡娛地，千鈞筆、模寫擬付良工。無奈雲沈顧兔，雨掛痴龍。誤騷客宿吟，杯仙夢醉，負他佳節，戲我衰翁。畢竟孤光長在，後夜重逢。
鳳歸雲
作者：趙以夫
朝代：宋

正愁予，可堪去馬便駢駢。擬折一枝。堤上萬垂絲。離思無邊，離席易散，落日照清漪。苦是禁城催鼓，虛床難寐，夢魂無路歸飛。陡寒還熱，急雨隨晴，化工無準，將息偏難，更向分攜處、立多時。吟鬢凋霜，世味嚼蠟，病骨怯朝衣。我有一壺風月，荔丹芝紫，約君同話心期。
鵲橋仙
作者：趙以夫
朝代：宋

翠綃心事，紅樓歡宴，深夜沈沈無暑。竹邊荷外再相逢，又還是、浮雲飛去。錦箋尚溼，珠香未歇，空惹閒愁千縷。尋思不似鵲橋人，猶自得、一年一度。
瑤臺第一層
作者：趙仲御
朝代：宋

嶰管聲催。人報道、嫦娥步月來。鳳燈鸞矩，寒輕廉箔，光泛樓臺。萬年春未老，更帝鄉日月蓬萊。從仙仗，看星河銀界，錦繡天街。歡陪。千官萬騎，九霄人在五雲堆。紫袍光裡，星球宛轉，花影徘徊。未央宮漏水，散異香、龍闕崔嵬。翠輿回。奏仙歌韶吹，寶殿尊罍。
失調名
作者：趙佶
朝代：宋

捲起珠簾。看是誰家妃子，收拾金奩。
念奴嬌
作者：趙佶
朝代：宋

雅懷素態，向閒中、天與風流標格。綠鎖窗前湘簟展，終日風清人寂。玉子聲乾，紋楸色淨，星點連還直。跳丸日月，算應局上銷得。全似落浦斜暉，寒鴉遊鷺，亂點沙汀磧。妙算神機，須通道，國手都無勍敵。玳席歡餘，芸堂香暖，贏取專良夕。桃園歸路，爛柯應笑凡客。
眼兒媚
作者：趙佶
朝代：宋

玉京曾憶惜繁華。萬里帝王家。瓊林玉殿，朝喧弦管，暮列笙琶。花城人去今蕭索，春夢繞胡沙。家山何處，忍聽羌笛，吹徹梅花。
聒龍謠
作者：趙佶
朝代：宋

紫闕苕嶢，紺宇邃深，望極絳河清淺。霜月流天，鎖穹隆光滿。水精宮、金鎖龍盤，玳瑁簾、玉鉤雲卷。動深思，秋籟蕭蕭，比人世、倍清燕。瑤階回。玉籤鳴，漸秘省引水，轆轤聲轉。雞人唱曉，促銅壺銀箭。拂晨光、宮柳煙微，蕩瑞色、御爐香散。從宸遊，前後爭趨，向金鑾殿。
聲聲慢
作者：趙佶
朝代：宋

欺寒衝暖，佔早爭春，江梅已破南枝。向晚陰凝，偏宜映月臨池。天然瑩肌秀骨，笑等閒、桃李芳菲。勞夢想，似玉人羞懶，弄粉妝遲。長記行歌聲斷，猶堪恨，無情塞管頻吹。寄遠丁寧，折贈隴首相思。前村夜來雪裡，殢東君、須索饒伊。爛漫也，算百花、猶自未知。
聲聲慢
作者：趙佶
朝代：宋

宮梅粉淡，岸柳金勻，皇州乍慶春回。鳳闕端門，棚山彩建蓬萊。沈沈洞天向晚，寶輿還、花滿鈞臺。輕煙裡，算誰將金蓮，陸地齊開。觸處聲歌鼎沸，香韉趁，雕輪隱隱輕雷。萬家簾幕，千步錦繡相挨。銀蟾皓月如晝，共乘歡、爭忍歸來。疏鍾斷，聽行歌、猶在禁街。
水龍吟
作者：趙僉判
朝代：宋

老人星照螺川，麗譙瑞靄籠晴晝。使君初度，滿城和氣，歡聲盈口。籬菊浮金，茱萸泛紫，重陽時候。算年年長是，節前八日，先滿□、為公壽。一代文章山斗。擁朱幡、暫勞分守。崇墉萬堞，浮樑千丈，此恩難朽。襦褲方謠，絲綸已下，即登班首。看明年今日，開筵鳳池，賜黃封酒。
綺寮怨
作者：趙功可
朝代：宋

忽忽東風又老，冷雲吹晚陰。疏簾下、茶鼎孤煙，斷橋外、梅豆千林。江南庾郎憔悴，睡未醒、病酒愁怎禁。倚闌干、一扇涼風，看平地、落花如雪深。千曲囊中古琴。平泉金谷，不堪舊事重尋。當日登臨。都化作、夢銷沈。元龍丘墳無恙，誰喚起，共論心。哀歌怨吟。問何似、啼鳥枝上音。
聲聲慢
作者：趙功可
朝代：宋

情痴倦極，天闊歸遲，吟魂無力隨風。月落牆陰，一屏睡睫濛濛。邯鄲平生難記，記花前、猶醉金鍾。留連處，忽一聲山外，吹度晴鍾。覺來重重追憶，似游塵飛去，那拾遺蹤。寄謝芳卿，向來曾主芙蓉。人間興亡萬感，看千年、與夢皆空。披衣起，倚闌干、人在笑中。
傳言玉女
作者：趙善扛
朝代：宋

璧月珠星，輝映小桃穠李。化工容易，與人間富貴。東風巷陌，春在暖紅溫翠。人來人去，笑歌聲裡。油壁青驄，第一番共燕喜。舉頭天上，有如人意。歌傳樂府，猶是昇平風味。明朝須判，醉眠花底。
喜遷鶯
作者：趙善扛
朝代：宋

韶華駘蕩。看化工盡力，安排春仗。薄霧霏煙，軟風輕日，物態與人交暢。鳥生弄巧千調，樓影垂空十丈。亂花柳，粲寶鈿纓絡、採絲帷帳。佳賞。輝豔冶，笑語盈盈，花面交相向。歌運長繅，酒凝深碧，和氣盎然席上。好春易苦風雨，人意難逢舒放。但拍掌。醉陶然一笑，忘形天壤。
燭影搖紅
作者：趙善扛
朝代：宋

桃李牆頭，向人都似他年意。舞絲千丈颺晴光，駘青春無際。花氣薰人自醉。傍垂楊、行行緩轡。倦遊無奈，回首雲山，歸期猶未。玉鎖樓空，鳥啼花外東風起。少年恩怨付波流，吟望朱闌倚。冉冉塵生客袂。對尊前、高情暫寄。洞天一笑，仙馭乘空，姑峰凝翠。
謁金門
作者：趙善扛
朝代：宋

新雨霽。開遍滿園桃李。波暖池塘風細細。一雙花鴨戲。喚起春融睡美。扶醉宿妝慵理。移步避入花影裡。繡裙低窣地。
念奴嬌
作者：趙善括
朝代：宋

江南到處，被波光雲影，留人行色。昔我來時春正好，舞絮□飛南陌。今日登臨，讀書齋上，重作憑欄客。清溪轂細，夜來微漲新碧。兩岸蘸水濃陰，斷虹橫障，一帶連環璧。林外青山千萬疊，雨歇半空猶溼。已倩雙鱗，更須靈鵲，先報歸訊息。歸來徵袖，盡攜千里風月。
念奴嬌
作者：趙善括
朝代：宋

曉來膏雨，報一犁豐信，幾枝嬌色。岸草河沙明似鏡，不到塵埃花陌。急管繁弦，香車寶勒，正阻尋春客。東風特起，半空微露晴碧。何況主意深勤，冰清才藻，玉潤真圭璧。翠麗華堂橫枕水，波底斜陽紅溼。蓮社風流，桃溪標緻，便覺凡心息。玉尊傾盡，笑中歸步鉤月。
念奴嬌
作者：趙善括
朝代：宋

揚輝璧月，照層臺縹緲，篷萊雲氣。玉宇清明仙語近，多少怨紅愁翠。問我殷勤，幾年塵土，依舊高標緻。廣寒別後，與誰曾共幽會。一日失腳人間，十常八九，底事如人意。狗苟蠅營真可笑，何乃比餘於是。風月佳時，江山好處，無復懷愁悴。倚欄舒嘯，六經時自心醉。
摸魚兒
作者：趙善括
朝代：宋

被楊花、帶將春去，飄揚一路無定。滿庭綠蔭絲千尺，枝上舊香吹盡。幽夢醒。對晚色、鞦韆院落人初靜。柔條弄影。奈翦翦輕風，冥冥細雨，惹起萬千恨。雲山路，休躡高樓獨憑。楚天一抹煙暝。嬌鶯百囀飛鳩去，何處可尋芳信。心自省。念咫尺、青樓應怪人薄倖。歸期將近。料喜鵲先知，飛來報了，日日倚門等。
沁園春
作者：趙善括
朝代：宋

虎嘯風生，龍躍雲飛，時不再來。試憑高望遠，長淮清淺，傷今懷古，故國氛埃。壯志求伸，匈奴未滅，早以家為何謂哉。多應是，待著鞭事了，稅駕方回。稼軒聊爾名齋。笑學請樊遲心未開。似南陽高臥，莘郊自樂，磻溪韜略，傅野鹽梅。植杖亭前，集山樓下，五桂三槐次第栽。功名遂，向急流勇退，肯恁徘徊。
沁園春
作者：趙善括
朝代：宋

問舍東湖，招隱西山，惠然肯來。有閟香蘭桂，無窮幽趣，隔溪車馬，何處輕埃。微利虛名，朝榮暮辱，笑爾焉能浼我哉。閒欹枕，被幽禽喚覺，午夢驚回。無言獨坐南齋。好喚取芳尊相對開。待醒時重醉，疏簾透月，醉時還醒，畫角吹梅。無用千金，休懸六印，荊棘誰能滿地栽。人間世，任遊鵾獨運，斥鷃低徊。
沁園春
作者：趙善括
朝代：宋

千里風湍，萬疊雲峰，自相送迎。嘆扁舟如葉，漂流如梗，片帆如箭，聚散如萍。家在東湖，身來西浙，非為區區利與名。堪憐處，為雛飢犢暮，狗苟蠅營。平生。何辱何榮。且一任三才和五行。有鷃飛鵬奮，鶴長鳧短，朱顏富貴，白髮公卿。印漫累累，綬何若若，休羨行歌朱買臣。歸來好，向嚴灘垂釣，谷口躬耕。
清平樂
作者：趙善括
朝代：宋

斷雲漏雨。依約西山暮。風定檣高須小住。不忍帶將春去。此行抑有求歟。青衣擬問平都。萬里一鉤新月，相忘常在江湖。
滿江紅
作者：趙善括
朝代：宋

一雨連春，東湖漲、蒲萄新綠。湖上路，柳濃花豔，綠園紅簇。塵世難逢開口笑，人生待足何時足。況南州高士是西鄰，人如玉。行路唱，誰家曲。愁易感，歡難續。問軒裳於我，有何榮辱。眾醉豈容君獨醒，出林休恨風催木。嘆驚弦、飛鳥尚知還，安巢宿。
滿江紅
作者：趙善括
朝代：宋

騰茂飛英，分憂願、自然風力。千里靜，江山改觀，羽旄增色。林下風清公事少，筆端雷動奸豪息。聽宴香、深處笑聲長，文章客。丹詔自，天邊得。宣室對，君心憶。趁良辰高會，履珠簪碧。和氣回春徵醞釀，政聲報最惟清白。看揮毫、萬字掃雲煙，吳箋溼。
瑞鶴仙
作者：趙善括
朝代：宋

月華凝露掌。正極目鸞霄，望風鯨壤。深宮注遐想。聽點點花漏，盈盈仙仗。笙簫迎響。降瓊輪、玄雲步障。洞□扉、笑別蓬瀛，下應太平無象。俱仰。姆儀春煦，婦節冰清，道風夷曠。三遷教養。金闕里，玉音賞。況傳家清白，滿堂朱紫，相對蘭蓀競長。待齊秦、湯沐疏封，賜靈壽杖。
醉蓬萊
作者：趙善括
朝代：宋

正百花堂下，山雨樓前，粲然梅柳。和氣回春，灩一尊芳酒。桂子蘭孫，鳳歌鸞舞，介我公眉壽。天上遐齡，人間獨樂，古來稀有。壯日題橋，兒時擊甕，名遂功成，自然長久。琳館偷閒，約赤城為友。紫詔重頒，黃扉穩步，好試調羹手。九世雞窠，千秋麟閣，玉顏依舊。
醉蓬萊
作者：趙善括
朝代：宋

正槐堂日永，梅雨消塵，麥風搖翠。天祐昌辰，誕中興嘉瑞。秀偉標姿，從容謀斷，笑吐平戎計。漢節歸來，邊塵掃淨，鼎司榮貴。間世良臣，威嚴輔政，嫵媚承君，道襟衝粹。玉券金丹，稱功名成遂。茂苑煙霞，太湖風月，聊伴凝香醉。補袞工夫，調羹手段，如今重試。
醉蓬萊
作者：趙善括
朝代：宋

正採鈴墜蓋，玉燕投懷，夢符佳月。五百年間，誕中興人傑。杖策歸來，入關徒步，萬里朝金闕。貫日精忠，凌雲壯氣，妙齡英發。名鎮重湖，屢憑熊軾，恩滿西江，載分龍節。有志澄清，誓擊中流楫。談笑封侯，雍容謀國，看掀天功業。待與斯民，慶公華袞，祝公黃髮。
鵲橋仙
作者：趙善括
朝代：宋

星橋未就，月鉤初掛，翠葉暗驚秋早。蕊珠宮裡厭清閒，試回首、塵寰一笑。仙風道骨，姆儀家範，須信人間最少。一枝丹桂四蘭蓀，況千歲、靈椿未老。
鵲橋仙
作者：趙善括
朝代：宋

東風喚我，西園閒坐，大醉高歌竟日。行藏獨依畫欄干，便忘了、征衫淚溼。亭高煙遠，天低雲近，相對逃名隱客。掀髯無語看青山，斷不信、塵埃到得。
鵲橋仙
作者：趙善括
朝代：宋

花腮百媚，柳絲千尺，密影金鋪碎日。過雲微雨報清明，半天外、煙嬌霧溼。當歌有恨，問春無語，笑我如何久客。小園歸去又殘紅，便□地、飛觴尚得。
醉蓬萊
作者：趙士
朝代：宋

正春風初扇，梅蕊飄香，雨餘晴晝。簫鼓聲中，麝煙噴金獸。幕府賓僚，杜詩韓筆，竟吐奇爭秀。共指喬松，同瞻峻嶽，祝公眉壽。漢相功勳，陳思文藻，奕世風流，迥居人右。持節分符，屢試經邦手。天府劇煩，雍容談笑，令聞光前後。君相恩隆，公圭金印，一時親授。
桃源憶故人
作者：趙子發
朝代：宋

芳菲已有東風露。寒著輕羅未去。午夜鸞車鶴馭。散入千蓮步。粉香度曲嬉遊女。草草相逢無據。腸斷淚零無數。灑作花梢雨。
點絳唇
作者：趙子發
朝代：宋

野岸孤舟，斷橋明月穿流水。雁聲嘹嚦。雙落行人淚。去歲吾家，曾插黃花醉。今那是。杖藜西指。看即成千裡。
沁園春
作者：趙孟堅
朝代：宋

曉上畫樓，望裡笑驚，春到那家。便從臾閒情，安排醉事，尋芳喚友，行過平沙。最是堪憐，花枝清瘦，欲笑還羞寒尚遮。濃歡賞，待繁英春透，後會猶賒。歸時月掛簷牙。見花影重重浸寶階。□銅壺摧箭，獸環橫釘，濃斟玉醑，芳漱瓊芽。步繞曲廊，倦回芳帳，夢遍江南山水涯。誰知我，有牆頭桂影，窗上梅花。
沁園春
作者：趙孟堅
朝代：宋

許大江山，鎮臨彈壓，豈小任哉。從潘冢導漾，東傾注海，截然限止，南北天開。試向中流，回觀鐵甕，萬石層稜攢劍堆。金焦峙，號紫金浮玉，卷雪轟雷。君侯文武兼才。天有為生才南國來。□歷二十年，籌邊給餉，上流襟要，幾為安排。今此雄藩，精明笳鼓，又喚金湯氣象回。長淮北，望中原非遠，更展恢規。
花心動
作者：趙孟堅
朝代：宋

庭院深深，正花飛零亂，蝶懶蜂稀。柳絮狂蹤，輕入房櫳，悄悄可有人知。畫堂鎮日閒晴晝，金爐冷、繡幕低垂。梁間燕，雙雙並翅，對舞高低。蘭幌玉人睡起，情脈脈、無言暗斂雙眉。斗帳半褰，六曲屏山，憔悴似不勝衣。一聲笑語誰家女，鞦韆映、紅粉牆西。斷腸處，行人馬上醉歸。
風流子
作者：趙孟堅
朝代：宋

望極思悠悠。江如練、籟息浪紋收。看帆卷帆舒，往來徵艇，鷺飛鷺立，遠近芳洲。逝波不捨山常好，祗白少年頭。杜若滿汀，離騷幽怨，鴟夷去國，煙浪遨遊。江南知何許，青林晚，山斷處、白雲浮。懷古慨今，誰人似我閒愁。嘆醉生浪跡，鱸鄉蟹舍，殢紅怨粉，蓮棹菱舟。敲遍闌干，默然竟日凝眸。
鵲橋仙
作者：趙孟堅
朝代：宋

明金點染，枝頭初見，四出如將刀翦。芳心才露一些兒，早以被、西風傳遍。歸來醉也，香凝襟袖，疑向廣寒宮殿。便須著個膽瓶兒，夜深在、枕屏根畔。
聲聲慢
作者：趙宰
朝代：宋

洞賓仙客，誕節明朝，方齋今日稱觴。為有金丹，希年近也康強。平生鐵石肺腑，肯依阿、貪戀朝行。芹溪上，把等閒出處，付與滄浪。花竹午橋蔥倩，身退靜、功名大耐偏長。濟世經綸，暫時收斂何妨。黃扉有分須到，況玉皇、久待平章。康時了，萬千年、姓字彌香。
如夢令
作者：趙崇嶓
朝代：宋

日日酒圍花陣。畫閣紅樓相近。殘月醉歸來，長是雨羞雲困。低問。低問。獨自繡幃睡穩。
如夢令
作者：趙崇嶓
朝代：宋

窗外燕嬌鶯妒。窗下夢魂無據。夢好卻頻驚，不到彩雲深處。無緒。無緒。紅重一簾花雨。
沁園春
作者：趙崇嶓
朝代：宋

紫陌芳塵，煙縷收寒，雨絲過雲。羨交陰桃葉，窗前曲檻，認巢燕子，柳底朱門。回首年時，霧鬟風袖，嫋嫋娉娉嬌上春。逢迎處，盡芳華繾綣，玉佩殷勤。誰知此際銷魂。漫隱約人前笑語溫。記掌中纖細，真成一夢，花時怨憶，應為雙文。載酒心情，教眉詩句，空悔風流曾誤人。憑誰去，待寄將恨事，兩處平分。
清平樂
作者：趙崇嶓
朝代：宋

妒紅欺綠。輕浪潮溫玉。鸞袖卷香金□□。嬌怯未消寒粟。錦衾初罷承歡。宿妝微褪香彎。醉眼乍松還困，斷雲猶繞巫山。
清平樂
作者：趙崇嶓
朝代：宋

鶯歌蝶舞。池館春多處。滿架花雲留不住。散作一川香雨。相思夜夜情悰。青衫淚滿啼紅。料想故園桃李，也應怨月愁風。
謁金門
作者：趙崇嶓
朝代：宋

晴意早。簾外數聲啼鳥。有約不來春夢杳。瑣窗微弄曉。江上殘梅未掃。葉底芳桃紅小。天遠斷雲塵不到。過春還草草。
謁金門
作者：趙崇嶓
朝代：宋

春意薄。江上晚來風惡。簾外海棠花半落。睡深渾未覺。夢想當年行樂。新恨暗添金鵲。寫就金箋無處託。去鴻天一角。
謁金門
作者：趙崇嶓
朝代：宋

春意洩。香重一枝梅雪。寒透玉壺冰暗結。玉奴情更劣。似語還羞奇絕。妒白憐紅時節。酒力未醒雙眼纈。一簾風弄月。
謁金門
作者：趙崇嶓
朝代：宋

春尚淺。江上柳梢風軟。銷盡玉梅春不管。冷香和夢遠。脈脈綠窗新怨。花勝無心重翦。簾押護香閒不卷。捲簾芳事遍。
過秦樓
作者：趙崇嶓
朝代：宋

隱枕輕潮，拂塵疏雨，幽夢似真還斷。鶯雛燕婉，依約年時，花下試翻歌扇。憔悴鬢怯春寒，慢掠輕絲，柳風如箭。甚陽臺渺邈，行雲無準，楚天空遠。應喚覺、當日琴心，祗今詩思，惆悵客衣塵染。釵留股玉，襪襲鉤羅，荏苒膩寒香變。問訊多情，別後笑巧顰嬌，對誰長倩。但晚來江上，眼迷心想，越山兩點。
東風第一枝
作者：趙崇霄
朝代：宋

妒雪梅蘇，迷煙柳醒，遊絲輕揚新霽。捲簾看燕初歸，步屧為花早起。春來猶淺，便做出、十分春意。喜鳳釵、才卸珠幡，早換巧梳描翠。著數點、催花雨膩。更一番、遞香風細。小鶯忺暖調聲，嫩蝶試晴舞翅。清歡易失，怕輕負、年芳流水。好趁閒、共整吟韉，日日訪桃尋李。
點絳唇
作者：趙希
朝代：宋

又是年時，冷煙寒食梨花院。柳金拖線。一曲珠歌轉。翠碧雕樑，風軟簾通燕。何須勸。酒豪詩健。逸韻今重見。
沁園春
作者：趙希汰
朝代：宋

持節浙東，六十年前，紫陽老師。看粟移七郡，功深到處，棠陰一道，民尚思之。心印親傳，雨巖來括，寅歲幸無庚子飢。仁同視，更備存先具，倉積千斯。青州陰德天知。只此事堪為崧嶽祈。與太夫人壽，相看華髮，轉中書令，長著斑衣。歲歲梅花，樽前索笑，霜月先圓兩夜規。稱觴了，報春風千里，班覲龍墀。
念奴嬌
作者：趙希蓬
朝代：宋

功名富貴，算到頭，怎免委溝填壑。曳釣抱琴秋水畔，肯與微官空縛。五畝蒼陰，一丘寒碧，說甚凌煙閣。靜觀物理，從他榮悴開落。任待入谷鳴雛，不須歆豔，免使朝南嶽。修竹長松常與伴，更有寒梅堪約。夜且三更，西風萬籟，入耳悲猿鶴。從頭洗去，更無一點圭角。
滿江紅
作者：趙希蓬
朝代：宋

勁節剛姿，誰與比、歲寒松柏。幾度欲、排雲呈腹，叩頭流血。杜老愛君□謾苦，賈生流涕衣空溼。為國家、子細計安危，淵然識。英雄士，非全闕。東南富，尤難匹。卻甘心修好，無心逐北。螳怒空橫林影臂，鷹揚不展秋空翼。但只將、南北限藩籬，長江隔。
伊州三臺
作者：趙師俠
朝代：宋

桂華移自雲巖。更被靈砂染丹。清露溼酡顏。醉乘風、下臨世間。素娥襟韻蕭閒。不與群芳並看。蔌蔌絳綃單。覺身輕、夢迴廣寒。
廳前柳
作者：趙師俠
朝代：宋

景清佳。正倦客，凝秋思。浩無涯。遞十里香芬馥，桂初華。向碧葉。露芳葩。為粟粒、鵝兒情淡薄，倩西風染就丹砂。不比黃金雨，燦餘霞。送幽夢，到仙家。
廳前柳
作者：趙師俠
朝代：宋

晚秋天。過暮雨，雲容斂，月澄鮮。正風露悽清處，砌蛩喧。更黃蝶。舞翩翩。念故里、千山雲水隔，被名韁利鎖縈牽。莫作悲秋意，對尊前。且同樂。太平年。
憶秦娥
作者：趙師俠
朝代：宋

傷離索。不堪涼月穿珠箔。穿珠箔。料應別後，粉銷瓊削。無聊倚遍西樓角。枝頭幾誤驚飛鵲。驚飛鵲。先來憔悴，更逢搖落。
撲蝴蝶
作者：趙師俠
朝代：宋

清和時候，薰風來小院。琅玕脫籜，方塘荷翠颭。柳絲輕度流鶯，畫棟低飛乳燕。園林綠陰初遍。景何限。輕紗細葛，綸巾和羽扇。披襟散發，心清塵不染。一杯洗滌無餘，萬事消磨去遠。浮名薄利休羨。
永遇樂
作者：趙師俠
朝代：宋

日麗風暄，暗催春去，春尚留戀。香褪花梢，苔侵柳徑，密幄清陰展。海棠零亂，梨花淡佇，初聽鬧空鶯燕。有輕盈、妍姿靚態，緩步閬風仙苑。綠叢紅萼，芳鮮柔媚，約略試妝深淺。細葉來禽，長梢戲蝶，簇簇枝頭見。酡顏鬒髮，春愁無力，困倚畫屏嬌軟。只應怕、風欺雨橫，落紅萬點。
永遇樂
作者：趙師俠
朝代：宋

金昊行秋，季商回律，天氣佳處。瑞應皇家，祥開聖旦，寶曆綿基祚。瑤池人祝，鈞天樂奏，湛露宴均寰宇。萬花覆、千官盡醉，盛事頓超今古。中興天統，四三傳序，揖遜自歸明主。黃屋非心，蘿圖有永，遠付當今主。希夷高蹈，壽康長保，五世祖孫歡聚。尊之至，千秋令節，萬年聖父。
永遇樂
作者：趙師俠
朝代：宋

秋滿衡皋，淡雲籠月，晚來風勁。一抹殘霞，數聲過雁，遠是黃昏近。憑高臨遠，倚樓凝睇，多少斷愁幽興。聽漁村、鳴榔隱隱，別浦暮煙收暝。湘妃起舞，芳欄紉佩，約略亂峰雲鬢。景物悲涼，楚天澄淡，過盡歸帆影。斜陽低處，遠山重疊，蕭樹亂鴉成陣。空無言，欄干憑暖，悶懷似困。
沁園春
作者：趙師俠
朝代：宋

雨接梅霖，風怯槐暑，麥天已秋。正榴燃紅炬，枝頭色豔，荷翻綠蓋，池面香浮。心景俱清，身名何有，且向忙中早轉頭。塵勞事，枉朝思夕計，細慮深謀。悠悠。不復徼求。但安分、隨緣休便休。縱官居極品，徒為美玩，家稱鉅富，未免閒愁。遇酒開顏，逢歡樂意，有似木人騎土牛。從他笑，看一朝解悟，八極遨遊。